“Literatura, ca orice artă, descoperă viaţa.” 
Ion Agârbiceanu 


—— 


Și 


Dacia e brandul nostru, o emblemă de poveste, 
Mioveni e-al ei părinte unde viaţa înflorește. 
Tot aici spre închinare a fost dat ca să răsară, 
Sacră, mândră şi divină, o frumoasă catedrală. 


Foto şi versuri: Alexandru Oprea 

METALOPLASTIE 
CONSTANTIN SAMOILA 


Adrian Mitroi 
Preşedinte al L.S.R. 
filiala Argeș 


Tizul 

Dorind să vă aduc alean 
Recit catrene pentru voi, 
Numele meu e Adrian, 
Nu Păunescu, ci Mitroi. 


Cu tot respectul şi cu toată „ 
prețuirea pentru marele poet. 


De poftă, căci de foame... 


Găsesc mâncare multă-n magazine, 
Pe rafturi am văzut tot ce poftesc; 
Gurmandului să guste-acum îi vine, 
Dar îmi aduc aminte c-o păzesc. 


Pleacă-ai noştri, vin ai noştri... 


Nu demult stăteai cu secu” la masă, 
Azi, nimănui de tine nu îi pasă, 


Dar de vrei să vorbeşti ceva mai „greu”, 


Aruncă telefonul în W.C.-u. 


Pâinea noastră cea de toate zilele... 


Îţi mulţumesc, brutare, frate 
Că-ai gând la a mea sănătate 

Şi în grija ta pentru mâine 

Îmi vinzi E-uri şi-un pic de pâine. 


Spațială 


Când toţi profesorii doresc 
Să-ţi bage date noi în cap, 
Niciodată nu socotesc 
Dacă acolo mai încap. 


Panaceu... universal (eroare greşită) 


La spitalul cel vestit 

Mi-m căutat sănătatea; 
Ei au crescut calitatea 
Şi de bani m-au lecuit. 

Foaie verde... lobodă 


„Vă vom face...,vom produce..., 
Vă vom da..., vă vom aduce...!” 
Vai, ce mare danie; 

Suntem în campanie! 


Unui candidat (la alegeri) care 
doreşte,,schimbarea” 


Când el se-apucă de „cântat”, 
Îmi zic : „Mare schimbare, vere! 
Iată cum musca de... rahat, 
S-a hotărât să facă miere!”. 


Compensaţie 


Uite a compensării lege 
Ce-o duce viața înainte: 
Dacă ne-a luat un neamţ ca rege, 
Ne-a dat un neamţ ca preşedinte! 


Lupul îşi schimbă părul... 


Demnitar de dreapta, cinstit! 
Ca şoim el a copilărit, 

În liceu a fost UTC-ist 

Şi-a activat ca PCR-ist. 


Generaţia modernă 


Manele-n cuget şi seminţe 
Peiorative cu tendinţe, 
Multe,.,succesuri”, duritate, 
Curată mediocritate. 


Credinţa la (în) modă 


Nu mai ştiu în ce am crezul, 
În suflet, în trup mi-e datu*? 
Popa vine cu botezul 

Sau vine cu Botezatu? 


Suprem 


Că-i alună sau e ghindă, 
Veveriţo-n cuib le duci, 
Însă când pleci în colindă, 
Fericirea-ţi stă în nuci. 

Întrebare 


Printre multe zburătoare, 
De ce Doamne ai lăsat 

Și musca, sub acest soare, 
Mai ales cea de...rahat? 


Puterea 


Regele leu rage tare; 
Tremurând, supuşii-ascultă. 
Doar o mică zburătoare, 
Bâzâind, îl tot insultă. 


Exagerare 


Găina ce-a făcut un ou, 
Anunţă, ferm, evenimentul: 
Eu cred că am ouat un bou; 
Să imortalizați momentul! 


Pertinenţă 


Rugă girafa pe maimuţă : 
-Dă-mi nişte apă, fii drăguță! 
- Înaltă eşti de-mi dai fiori, 
Vrei apă când ai capu-n nori? 


SI 
Gheorghe Mohor 


Gânduri răzlețe 


(Spicuiri) 


Scriitorul francez, Francois Marie Arouet 
(Voltaire) scria: „Acela care, în criticele sale, 
va include jignirile violente, ignoranța, reaua 
credință, eroarea şi impostura în locul 
argumentelor, va stârni şi disprețul oamenilor 
de bine“. lar distinsul profesor, critic şi istoric 
literar, Nicolae Manolescu, într-un mai vechi 
număr al „României literare“, aducea câteva 


recomandări de ordin tehnic: „Dacă opera 
literară este deseori ambiguă,critica trebuie să 
fie întotdeauna clară. Criticul nu are voie să nu 
știe ce vrea să spună; ceea ce e bine gândit, se 
exprimă clar. Pe criticul prost îl cunoşti după 
felul complicat în care se exprimă despre cele 
mai simple lucrări. Critic bun este acela care, 
dimpotrivă, ştie să spună simplu cele mai 
complicate lucruri. Nu trebuie să fim sofisticați 
în idei şi în limbaj “. 


După Dumnezeu, care fixează menirea 
fiecăruia îndată ce se iveşte pe lume, Timpul 
rămâne judecătorul suprem al faptelor noastre, 
cântărindu-le şi măsurându-le. Timpul fixează 
locurile pe scara valorilor, cu condiţia să nu fie 
ignorat în ireversibila-i trecere, ci folosit din 
plin. Întrebuinţat rău, timpul pare scurt, iar 
trecerea lui, grăbită. Trăind prezentul cu 
intensitate maximă, categoric timpul ne devine 
prieten, lăsând amprente şi amintiri cu care să ne 
mândrim tot restul vieţii. 


% 


Dăltuite în piatră ori înveşmântate 
în bronz, statuile nu suferă, nu se bucură, nu 
participă la evenimentele culturale şi istorice, nu 
râd niciodată. Dar ele, încremenite cum sunt, 
mențin vie amintirea personalităţilor culturale, 
istorice, artistice, politice trecute dincolo de 
Styx. Sincer mărturisesc, îmi place să-mi 
imaginez că ele au suflet, că sunt triste şi 
îngândurate, uneori nedumerite de schimbările 
vremurilor actuale. 


„Arta înseamnă suferinţă, nostalgie, fantezie, 
entuziasm  clocotitor şi deprimare profundă, 
atenție pentru „nou”, pentru detalii pe care 
ochiul obişnuit le scapă, zbucium, zâmbet, 
lumină, sarcasm, melancolie, o universală 
simpatie pentru inteligenţa şi  frăgezia 
sufletească”. Acestea sunt atributele oricărui 
artist, în viziunea scriitorului Camil Petrescu, 
dar, în elaborarea oricărei creaţii artistice există 
şi alte ingrediente. Dacă nu punem în centrul 
atenţiei pe artistul înzestrat cu har divin, menit 


Cuvântul argeşean 


să însenineze sufletele oamenilor, elaborarea 
artei îşi pierde din farmec. 


Nu au ce căuta în funcţii administrative şi 
politice indivizi care ignoră normele de vorbire 
şi de scriere corectă a limbii române, limbă 
„dulce ca un fagure de miere”, cum duios 
Eminescu zicea, din respect pentru predecesorii 
a căror „spusă era sântă şi frumoasă”. Nu 
trebuie să se aşeze asemenea limbuţi deasupra 
destinelor unui popor a cărui limbă s-a format 
odată cu propria-i istorie, cu o cultură şi o 
credinţă la nivelul culturii popoarelor europene. 


% 


Conform  dicţionarelor actuale, cuvântul 
„fidelitate” înseamnă statornicie în convingeri, 
în sentimente şi în atitudine față de persoana 
iubită, înseamnă loialitate, cinste, încredere, 
întruchiparea perfecțiunii. Cu alte cuvinte, 
trebuie să putem arunca piatra fără teama că nu 
vom putea trece testul de încredere. Câţi dintre 
noi au curaj să o facă? E veche întrebarea, dar 
nimeni nu a dat răspuns până în zilele noastre. 


% 


Când Berta Gordon, iubita lui Ciprian 
Porumbescu, a fost trimisă în străinătate de 
către tatăl ei, pastor evanghelic, să o îndepărteze 
de tânărul compozitor, sub pretextul că acesta 
era fiu de preot ortodox, suferinţa îndrăgostiţilor 
a fost enormă. Compozitorul celebrei „Balade”, 
a operetei „Crai Nou” şi a altor cântece, în 
general patriotice şi nepieritoare, se stingea din 
pricina tuberculozei dobândită în încăperile 
insalubre unde locuia în gazdă la Suceava, apoi 
în celula din închisoarea Austro-Ungară, ducând 
cu el dorul de frumoasa domnişoară. lată ce-i 
scria Mărioarei, sora lui: 


"Numai ea singură îmi poate da curajul şi 
puterea de a răbda mai departe şi a duce munca 
începută la bun sfârşit, iar fiica pastorului îi 
scria Mărioarei: "Câr de rău îmi pare că nu pot 
sta faţă în față cu acela căruia toată viaţa mea 
aş dori să-i fiu cu inima deschisă ”. 


d 
CU 


Theodor Damian 


Criza demnităţii umane 


Omul este o ființă trăitoare în două 
dimensiuni: în imanent şi în transcendent, sau 
cum spunea Sf. loan Gură de Aur, este cetăţean 
al timpului şi al eternității, concept în deplină 
concordanţă cu doctrina creştină despre om ca 
fiind chipul lui Dumnezeu, fapt care îi conferă 
demnitatea cea mai înaltă. 

Această demnitate, din păcate, nu este 
reflectată în mod adecvat în multe sisteme 
filosofice care au dezvoltat definiţii sau teorii 
despre om. De exemplu filosoful şi teologul 
american Abraham Heschel deplânge definițiile 
zoologice în care punctul de plecare în 
înţelegerea umană sau termenul de comparaţie 
este animalul, incluzând aici celebra definiţie a 
lui Aristotel, zoon politikon anthropos, „omul 
este un animal social”. | 

Este bine de precizat aici că această 
definiţie care a devenit cunoştinţă comună este, 
de fapt, o interpretare greşită a noţiunilor. Pentru 
că în greaca veche cuvântul zoon, înainte de a 
însemna animal, înseamnă vieţuitoare, ceea ce 
are viaţă, zoi; iar cuvântul politikon vine de la 
polis care înseamnă cetate, oraş. Deci zoon 
politikon înseamnă mai degrabă ființă sau 
vieţuitoare a cetăţii decât animal social. 

Conceptul de vieţuitoare a cetăţii trebuie 
contrastat aici cu cel de vieţuitoare a pădurii sau 
a câmpiei, referința făcându-se deci la ființă 
civilizată. 

Heschel are dreptate să critice definițiile 
zoologice date omului, unde punctul de reper 
este animalul, în loc să fie o fiinţă superioară, 
mai precis Dumnezeu. Această coborâre la 


1 Abraham Heschel, Who Is Man?, Stanford University 
Press, Stanford, CA, 1965, pp. 20-21. 

nivelul animalului pare să confirme proverbul 
latin homo homini lupus sau aserţiunile potrivit 
cărora lumea omului este o junglă în care 
domnește legea celui mai tare şi unde animalele 
se vânează şi se sfâşie între ele. 

S-ar aplica aici foarte bine concepţia lui 
Nicolae Berdiaev despre bestializarea fiinţei 
umane şi despre deificarea bestialului.? 

Una dintre consecinţele diminuării sau 
pierderii sensului demnităţii umane într-o lume 
în care credinţa în Dumnezeu a devenit 
opţională, în care Însuşi Dumnezeu a devenit 
opţional, constă în dezintegrarea comuniunii 
printr-un individualism exacerbat, individualism 
care, aşa cum au demonstrat Robert Bellah şi 
colegii săi în volumul Habirs of the Heart: 
Individualism and Commitment in American 
Life” caracterizează tot mai mult viaţa 
americană, putând considera aici această anchetă 
socială ca un studiu de caz ce reflectă viaţa 
societății occidentale în general. 

lată, de exemplu, cum descrie poetul 
francez Charles Baudelaire, încă din sec. XIX, 
societatea vremii sale, în celebrul volum Les 
Fleurs du mal, în poemul introductiv: „Prostia, 
eroarea, păcatul ocupă trupurile noastre şi 
lucrează spiritele”; „în fiecare zi coborâm spre 
infern cu un pas”, „din creierul nostru se naşte 
un popor de monştri”; „respirăm moarte în 
plămânii noştri”. El vorbeşte despre cei ce dau 
dragostea cu împrumut, despre menajeria infamă 
a viciilor noastre, despre căința laşă, păcate 
încăpăţânate şi remuşcări amabile şi altele 
asemenea. 

În acest context nu e de mirare să auzim 
declaraţii absolut surprinzătoare ca cea a lui J]. P. 
Sartre: „LPenfer, c'est les autres” (ladul constă 
în ceilalți oameni), dar nu e de mirare nici că 
văzând starea lumii noastre şi mai ales declinul 
moral şi intuind evoluția, teologul Pavel 
Florenski a putut spune că în final nu va fi altă 
alegere pentru lume decât Sf. Treime sau 
nebunia. 


Nicholas Berdiaev, The Fate of Man in the Modern 
World, Ann Arbor Paperbacks, The University of Michigan 
Press, 1963, p. 27. 

“Robert Bellah et al., Habits of the Heart: Individualism 
and Commitment in American Life, University of 
California Press, Los Angeles, CA, 1985. 


DA Nicolae Branişte 


Membru al L.S.R.-Argeş 


File de poveste 


Pe la două, visul rupt în două 
Aşteaptă muza, să fie călăuza 
Pe cărări, în peregrinări 
După rime, în vorbe intime. 


Plutesc prin locuri ştiute, tăcute 
Printre aștri cu ochii albaştri, 
Pe cărări cu dascăli iluștri, 
Ucenic, în valuri, prin nimic. 


Pe arca sfântă m-a luat Iisus, 
Mus-să trag de năvod în sus, 
Să dezleg nodul fericirii și al iubirii, 
În Marea Galileii din tărâmul Iudeii. 


Pe pământul făgăduinţei şi al credinţei, 
Încerc să-nțeleg pe de-a-ntreg, 
Misterul poeziei unui cer prosper, 

În versuri împrăştiat în eter. 


După două, somnul rupt în două 

De viaţă stors, nu-mi lasă loc de întors, 
Mă cheamă gânduri să așez în rânduri, 
Zestre să las la pas- în file de poveste. 


Când şi când... 


Pe strune de vioară de odinioară, 
Trag adânc de suflet de țigară, 
Din viaţa de târg şi de iarmaroc, 
Muzici fredonate de Zavaidoc. 


În loc n-au stat timpul şi anotimpul, 
Viaţa şi-au scurs trecând prin foc, 
La judecata vremii după răsplată, 
Plătită-n mir cu parfum de busuioc. 


Prin ani întors în Trivale cu castani, 
Pe banca iubirii încărcată cu visuri, 

Mă copleşesc amintiri din răstigniri, 
În candele care ard compromisuri. 


Alte timpuri, cu alte anotimpuri, 
Alte trăiri, în alt fum de țigară, 
Între lalele cu învieri de primăvară, 
Pe strune de chitară, care-nfioară. 


Când şi când se-ntorc prin gând, 
S-asculte viori din vechi iarmaroc, 
Sufletul candriu al lui Zavaidoc, 
Viaţă tăcută, parfumată de busuioc. 


Astră în rochie albastră 


Nu suntem la teatru dragă astră, 
Eşti corp ceresc, la care privesc 
Îndrăgostiţii care te iubesc, 

Personaj ilustru, pe cer albastru. 


Rece, pe-orbită petreci şi treci 

Cu planete şi stele, în univers castru 
Ca Venus, Minerva, Luna, Uranus 
Pe calul înaripat ţinut de căpăstru. 


Personaj astral, cu mers ecvestru 
Din depărtări, când vrei cobori 
Dup-un susur de-amor, izbăvitor 
Din suflet cald și ochii de smarald. 


Actori astrali cu viață sihastră, 

Eşti ca şi mine un strop de genune, 
Corpuri iubitoare, supraviețuitoare, 
Fiinţe cu viaţă normală, termală. 


În rochie albastră, în Calea Lactee 
Gândeşte că baţi în fereşti şi trezești, 
Iubiri secrete din lăzi de zestre, 

Pe ştergare, trăiri de mână cusute. 


Doamne, Dumnezeule! 


Te uiţi, te miri şi nu înţelegi 

Natura umană şi-a schimbat pedigreul 
Războaie, orori, boli, iad pe pământ 
Ne-a lăsat Dumnezeu cel Sfânt! 


Aur bogății, înşelăciune, goană după averi 
Mintea de azi nu mai e cea de ieri, 
Anotimpuri au luat-o razna cum vezi, 
Dumnezeule Mare, nu-ţi vine să crezi! 

Se destramă lumea de jos în sus, 

Zi de zi pe cruci e răstignit lisus, 
Sufletul vorbe duioase are-n sărbători, 
Dumnezeule, unde-i iubirea cu fiori! 


Într-o plasă de păianjen, omenirea, 

În ochiuri dese şi interese migratoare, 
Multă inteligență artificială o strică, 
Dumnezeule, am devenit Hopa Mitică! 


În suferință şi-n credință ființa, 

La ceruri urcă suflete după lumină, 
Perfect nu-i nimeni, nici n-ar fi bine 
Dumezeule Mare, credem în Tine! 


Raza nemuritoare 


O rază minune, călăuză la scris 
Nemuritoare, unică, greu de atins 
Stăpână pe zări albastre şi depărtări, 
În rânduri de manuscris ne-a cuprins. 


Sufletul ei cu bătăi în cuvinte, 
Poeme-a scris de suferinţe îndurate, 
Din gânduri cu priviri înainte, 
Vremuite de anotimpuri măsurate. 


Pe cărări dusă de voievozi şi sfinți, 
În cetăţi ruinate de lupte la hotare, 
Cu doruri în mormânt de părinți, 
Rază călăuză la oricare-ncercare. 


Rază măiastră, nu doar de decor 
Epigonilor le-a scris în testament, 
Dorul de ţară nu-i al străinilor, 

La neamul său să-nalțe monument. 


Pe glia străbună, rază hoinară, 

În fiecare seară trece prin Ipotești, 
Să vadă cum merg treburi la ţară 
Cum oști de răzeși ascultă povești. 


Din ce ni se spune, rază minune 
Priviri îndreptate spre zări nebune, 
Pe care-n covor de petale regale, 
Poeme plâng vremuri străbune. 


Țară strălucitoare, de stai în picioare, 
Unui Luceafăr Emin îi eşti datoare, 
Lumină-n hotare, cu litere-n abecedare, 
Din ram, pe masa cu trei picioare. 


Duminică, 15 ianuarie 2023-Ziua lui Eminescu 

Christine Bernadette Rousseau 


Membră a Uniunii Scriitorilor din România 

E 

O dimensiune expresionistă certă 


Este în afara oricărei îndoieli că 
poezia cea mai recentă a Cristinei Onofre 
(Christine  Bernadette Rousseau) are şi 
exhibă fără nici o prejudecată o certă 
dimensiune mitică. De la felul în care este 
concepută ca discurs — precum o povestire 
ori descriere a unui eveniment ori unei 
acţiuni — şi până la extracția minereului din 
care e făcută, scos adică atât din straturile 
subconştientului personal, cât şi din cele ale 
subconştientului colectiv. Din primul, poeta 
tezaurizează fragmente şi  reminiscenţe 
inefabile de amintiri, stăfulgerări şi 
străluminări ale conştiinţei, înscrisuri secrete 
rămase în simţuri, scurte revelații şi imagini 
epifanice, mistere şi proiecţii, detalii, 
gesturi, sunete şi culori păstrate intacte în 
straturile de uimire cele mai adânci ale 
fiinţei... Tânăr,/cu ochii ca  măslina 
verde,/cu vorba tunând a ploaie,/pe spatele 
drept purtând suportul de lemn/cu geamuri 
în el, cu  ne-geamuri./O rază de 
soare/atingea pieziş sticla/dând vestea peste 
garduri,/pe caldarâm,/pe case.../ Geamuri!/ 
Geamuri!/Vând geamuri de  rouă,/vând 
geamuri care se topesc odată cu ploaia,/vând 
geamuri/cu miros de levănţică şi rozmarin./ 
Geamuri!/ Geamuri!”. Ca şi în Poeme din 
ţara scaunului cu trei picioare, într-o măsură 
cu mult mai mare decât din subconştientul 


personal, poeta transferă în poezia 
Templierilor...o uluitor de bogată moştenire 
a  mentalului colectiv, plin efectiv de 
reminiscenţe ale lucrurilor unei hieratice şi 
misterioase simplităti a vieţii. “Haine cu 
miros de fluviu/purta luntraşul,/ca penele 
păsărilor de apă lucind,/ca plecările de pe 
țărm/fluturând/în urmă o  batistă.../Burta 
luntrei privea/cerul noros al 
adâncurilor,/vâslele adunau putere din 
ape./Luntraşul era mereu/cu gândul la 
soare,/mereu cu gândul/la peştii subţiri/ai 
ploilor/ce cad uşor/peste pământ şi ape 
(Luntraş)”. 

Cu o dimensiune expresionistă certă, dar 
nutrindu-se cam tot pe atât dintr-o acuitate a 
percepției vizuale voluptuos încântată de 
polifonia culorilor, cu o gramatică mai 
curând severă, esenţializată şi deloc prolixă 
ca discurs, poezia poetei Christine 
Bernadette Rousseau are o nobleţe care 
desfide fără bravadă sofisticatul gust în 
materie al unora dintre contemporanii noştri. 
Motiv pentru a fi şi mai apreciată de ceilalți. 


Ștefan Ion Ghilimescu-critic literar 


TÂMPLAR 


Rindeaua-pasăre din mâinile lui 
călătorea 

în tulburătoarea lume a stejarului 

ca peste curentul unui râu 

ținându-se 

nu departe de maluri, de gânduri, 

nu departe de cerul inimilor lui. 
Rindeaua-pasăre 

descoperea rând pe rând 

încăperile unui tainic castel al pădurii. 


PESCAR 


Pescarul 

avea un năvod 

care ştia să vorbească 
cu apa. 


Cu apa din adâncuri, 

apa aceea molatecă, 

apa purtătoare de corăbii 

pline de poveşti, 

apa ce nu îmbătrâneşte niciodată. 
Pescarul 

se-ntorcea cu năvodul din adâncuri, 
cu peştii în spinările apei. 


VÂNĂTOR 


Numai în amurg 

îi venea să tragă 

cu puşca în stolul de gâşte 

cu pene lucind 

în rotundul rămas al luminii. 
În amurgul apus-neapus... 
Numai atunci 

libertatea gâştelor sălbatice 
era de atins 

cu degetul ţinut 

pe petala de fier a trăgaciului. 
Târziu, râul absorbea 

şi ultima picătură de lumină 
venind dinspre ochiul colinei, 
dinspre pocalele izvoarelor 
mirosind în şoaptă a flori 

şi a praf de puşcă. 


CIOBAN 


Uneori, 

uşile cerului păreau a fi din lemn de brad, 
şi ploaia părea a fi verde, 

abia lăsând soarele 

să iasă pe pajişte, 

acolo unde un cioban aştepta, 
cu sarica lui pusă pe umeri, 

cu oile lui furate zăpezii, 

cu bâta lui cea încrustată. 
Mirosea a cetină 

şi a stâncă mirosea 

pe pajiştile unde ciobanul acela 
îşi păştea oile lui. 

Oile lui furate zăpezii. 


CĂLĂU 


Ghilotina trebuia să cadă. 
Era dimineaţă. 

O rază de soare ascuţea 
pentru ultima dată tăişul. 
Un sunet sec 

vălurea dintr-odată aerul, 
mişcând părul şi pleoapele 
privitorilor. 


TEMNICER 


Temnicerul purta cu el 
apele unor chei 

cu luciri de solzi, 
jocuri de peşti 

şi mai ales cu lumina unor ouă 
din cuiburi libere, 
nesfârşit de libere. 
Singur, 

curat şi înalt, 

el trecea 

prin faţa fiecărei celule 
zăngănind acele chei 

şi neînţelegând 

de ce la auzul acestora 
deţinuţii 

îl salutau 

zâmbind cu mireasma unui subînţeles. 
Arareori îi înţelegea, 
arareori, 

după câte o evadare. 
Dar poate tocmai 

acel zăngănit al cheilor 
îl făcea să uite pe loc 
acel zâmbet al lor. 


CULTIVATOR DE TUTUN 


Razele soarelui 

şi inima cultivatorului 

traversau lumea somnolentă 

a frunzelor de tutun, 

o lume cu aşezări aproape omeneşti, 
cu ploi în ropot pe acoperişuri, 

o lume cu iubiri ascunse, 

cu otrăvuri, 

o lume trăind în sticluţe prăfuite, 
pe rafturi, în semiîntuneric. 
Văraticul tutun 

iubea oamenii 

lăsându-se în voia lor, 
pierzându-se fără voință, 

ŞI risipindu-se în mii de arome. 


Cuvântul argeşean 


sȚe 

ZE 

SS" Vasile Munteanu 
Membru al L.S.R.-Argeş 


ZI Lă CASĂ LUI DICKENS 
(continuare din numărul anterior al revistei) 

Casa a avut şi momente dramatice, rămânând 
singura care nu a fost demolată, deşi în 1923 era 
trecută pe planul de demolare, dar a fost salvată ca 
printr-un miracol de către asociația „Dickens 
Fellowship” formată din numeroşi susținători ai 
scriitorului şi din societăți literare. 

Eroul romanului „David Copperfield” este un 
alter ego al scriitorului, care va încerca să răzbată cu 
greutate într-o lume meschină şi neprimitoare. 

Viaţa personală a lui Dickens a fost permanent 
marcată de evenimente care-i vor influenţa profund 
opera. De multe ori s-a aflat împreună cu familia sa 
în câte un impas financiar, din cauza unor probleme 
de familie care i-au umbrit existența. 

Scriitorul a muncit din greu pentru realizarea 
visurilor sale. 

În anul 1843, Charles Dickens a publicat 
renumita povestire „O poveste de Crăciun”, al cărei 
protagonist este Ebenezer Scrooge care îşi schimbă 
atitudinea după ce primeşte în vis vizita celor trei 
spirite: Spiritului Crăciunului Trecut, Spiritului 
Crăciunului Prezent și Spiritului Crăciunului Viitor, 
povestire după care s-a tipărit o felicitare. 

Deşi este unul dintre cei mai influenţi scriitori, 
„sexy influenţa lui depăşeşte sfera literaturii”. Multe 
dintre 


personajele şi conceptele din operele sale s-au 
impregnat în cultura modernă, cum ar fi în operele: 
„Timpuri grele”, „Dombey şi fiul”, „Martin 
Chuzzlewit”, „David Copperfield”, „Marile 
speranţe” şi altele. 

Ce am mai putut vedea la muzeu: certificatul 
de naştere, certificatul de căsătorie și chiar briciul cu 
care se bărbierea. De asemenea, tot aici am văzut 
prima felicitare de Crăciun, tipărită în anul 1843, 
expusă la muzeu. Felicitarea colorată manual a fost 
concepută de Henry Cole şi ilustrată de Callicot 
Horsley și înfățișa o familie reunită în jurul unei 
mese festive, servind un pahar de vin, și conține 
mesajul: „Un Crăciun fericit şi un Nou An fericit şi 


vouă!” Această carte poştală a fost trimisă de Anul 
Nou părinților scriitorului. 

Din cele 1000 de felicitări tipărite se pare că 
au supravieţuit 21, iar una dintre ele se află la acest 
muzeu. 

De mult timp voiam să vizitez această casă 
muzeu a marelui scriitor şi iată că de această dată 
dorinţa s-a îndeplinit. 

Îmi pusesem în plan să mai vizitez casa muzeu 
a surorilor Bronte Anne, Emily și Charlotte și casa 
muzeu de la Bash a celebrei scriitoare Jane Austen, 
autoarea unor romane superbe, cum ar fi: „Mândrie 
şi prejudecată”, „Emma” și altele. 

Cerul senin al Londrei, cum foarte rar se 
expune, de această dată, după ce am ieşit de la 
muzeu, se acoperise de nori şi vremea devenea din 
ce în ce mai rece. 

Cum mai rămăseseră câteva ore până la 
înserare, ne-am hotărât să vizităm Tower Bridge, 
turn construit între anii 1886 şi 1894, fiind una dintre 
marile realizări ale 
vremii. Are la bază o structură victoriană clasică din 
acea perioadă. 

Am plătit două bilete pentru intrare şi ghida 
ne-a invitat să aşteptăm într-un mic hol pentru că mai 
erau alți turiști înaintea noastră. Cele două turnuri 
sunt unite cu un pod şi se pot vizita zilnic. A trebuit 
să aşteptăm cam vreo 10 — 20 de minute ca să se mai 
termine fluxul de turişti. 

Cele două turnuri sunt situate de o parte şi de 
alta a Tamisei, iar între ele se află un pasaj de pe care 
se poate admira o panoramă splendidă a Londrei și a 
fluviului Tamisa, care şerpuieşte sub razele soarelui. 
(va urma) 


Eu sunt prea supărat, cucoană 
Parodie după două poezii: 
-poezia domnului Adrian Mitroi: 
„Eu Sunt un vagabond, cucoană' 
-poezia domnului Constantin Craifaleanu: 
„Eu nu Sunt vagabond,cucoană ” 


> 


Eu sunt prea supărat, cucoană, 
Filozofez ca James Bond, 

A fi sau a nu fi vagabond, 

În lumea asta e o dramă. 


Pe unii i-ai făcut subit, 

Că-s vagabonzi să recunoască 
Căzuţi la înțelegere firească, 
În suspendarea care s-a ivit. 


Deşi nu-s vagabonzi îi tot acuzi, 
În cercul tău plin de păcate, 
Când tânără ai făcut de toate, 
Încerci acuma să te scuzi. 


Eu sunt prea supărat cucoană, 
Că vagabonzi mulți ai vrăjit, 
I-ai prea corupt şi i-ai iubit, 
Cu zâmbetul de puritană. 


Că nu sunt vagabonzi ţi-au demonstrat, 
Deşi unii au recunoscut, 

Că în viaţă au făcut ceea ce au vrut, 

Că ei sunt vagabonzi cu atestat. 


Cucoană tu ești viaţa mea 

Cu bune şi cu rele te iubesc, 

Tu poţi să mă consideri şi-i firesc, 

Un lord, un vagabond sau cum ai vrea. 


Eu sunt prea supărat cucoană, 

Că nu citeşti niciun poem, 
Confunzi un vagabond cu un boem, 
În lumea noastră literară. 


Ai fost o boieroaică adevărată? 

Sau poate o patroană la bordel? 

Aveai clienţi diverşi, de orice fel, 

Şi domni și vagabonzi bătuţi de soartă. 


Trezeşti dorinți, trezești iubiri, 
Cu chipul sfânt ca de icoană, 
Atragi mulți vagabonzi cucoană 
Şi scriitori cu dulci simțiri. 


Aş vrea ca să te iau la bar, 
Pariuri şi la păcănele, 

Să scriu romanul vieţii mele, 
Cu tine-n rolul principal. 


Îţi place ca să fii minţită, 

Să crezi în vorbe de amor, 

Spuse de-un vagabond, de-un trecător, 
Sedusă eşti şi părăsită. 


Eu sunt prea supărat cucoană , 

Că prea mulţi scriitori te-au încolțit, 
Îţi spun că te iubesc dar te-au minţit 
Şi tu îi crezi şi plângi, cucoană. 


Cucoană, toată lumea minte, 


Că-s vagabonzi, că nu-s, aceasta-i întrebarea, 


Hamletiană-i cugetarea, 
Gândeşte când vorbeşti şi ia aminte! 


Cuvântul argeşean 


Constantin Teodor 
Craifaleanu 


Silvică 


Când vântul smulge-o frunză, 


Ducând-o-n albe zări, 
Vreo lacrimă vărsa-va 
Cuprins de remușcări? 


Dar ramul de pe care 
O ia vântul în zbor 
Va suspina vreodată, 
Fiindu-i de ea dor? 


Copacul când își pierde 
O biată rămurea 

Va resimţi durere, 

Va plânge după ea? 


O suferi pădurea 

Când pierde un copac? 
S-o da de ceasul morții, 
„Vai, vai, ce-o să mă fac?” 


Răspunsul e, probabil, 
Un „„Nu” la întrebări... 
Natura este plină 

De astfel de-ntâmplări. 


Suferă și copacii, 
Se-mbolnăvesc, mai mor, 
Însă pădurea-și creşte 
Alţii în locul lor... 


Ea singură-şi reglează 
Tot ce e imperfect. 
De-aceea se impune 
Să-i acordăm respect! 


Dar, când păduri şi codri 
Dispar misterios, 

E putred ceva-n Ţară 

De sus şi până jos! 


Plop cu frunza rară 


Plop înalt cu frunza rară, 
Îţi spuneam eu astă-vară 
Că va veni toamna iară, 
Însoţită de vânt rece 
Şi-o-ncerca să mi te plece... 
Şi-o veni cu ploi mărunte, 
Coborâte de la munte, 

Să te pălească în frunte... 
Însă tu vei rezista 

De la înălțimea ta, 

Că aşa îi şade bine 

Unuia falnic ca tine! 

Dar când vine omul rău, 
Vai de suflețelul tău, 

Plop înalt cu frunza rară, 
Că omul rău e o fiară! 
Braţele-o să ţi le taie, 

Să te lase gol în ploaie, 

ŞI te-o frânge din genunchi, 
Lăsându-te fără trunchi, 
Îţi va lua și rădăcina 


Smulgându-ţi-o cu mașina... 


Frunza-ți va pleca zburând 
Înspre stele, suspinând... 
Plop înalt cu frunza rară, 
Când te-am văzut astă-vară, 
Se pare că ţi-am cobit, 

Că azi nu te-am mai găsit... 


Spune-mi, plop cu frunza rară, 


Sufletu-ţi pe unde zboară? 
Pe unde o rătăci? 

Cui de tine-o povesti, 

Că din falnic cum erai, 

Ai lăsat un gol pe plai 

Şi din toată-a ta mărire, 
Azi e doar o amintire, 

Ca o clipă de iubire? 


Cuvântul argeşean 

să Simona Vasilescu 


Membru al L.S.R.-Argeş 


Autostrada iernii 


Autostrada iernii din cristale 

A memorat doar stări de relaxare! 
Proiect funcţional de anvergură 
Pornit din creatorii de structură, 
Născuţi acum, când Mama Gaia cere 
Să dezlegăm quarc-ul din mistere, 
Se dovedeşte-a fi la înălțime! 

Toţi merităm artere călătoare 

În siguranță, până înspre Soare 

Şi ne numim cutezători de bază 
Peste pământuri noi cu minte trează! 
Deja pornit-am rondul spiralat 
Gândit, semnat şi-n ceruri ştampilat! 


Trandafirii din zăpezi 


Am aşteptat să înflorească 
Toţi trandafirii din zăpezi 

Şi se întâmplă! astea-s vremuri 
În care crezi, aştepţi şi vezi 

Că totul e un basm frumos 
Creat de omul luminos ! 


O zi în adevăr 


Eu şed mai sus şi te adun 
Şi nu ştiu cum să îţi mai spun 
Că tare dragă te revăd, 
O, iarnă pură-n care cred 
Că albul tău va desluşi 
În fiecare om, o zi 

A adevărului suprem! 
Acum, zăpadă, te rechem 
Aşa cum te copilăreai, 
Ca nou născută ce erai 

Şi ne lăsai să strănutăm, 


Strigând pe sănii, să cântăm, 
Să ne-mbrâncim adeseori, 

Să aruncăm bulgări spre nori! 
Ce dragă-mi eşti! rămâi cu noi 
Să crească grâul după ploi, 
S-avem de toate pentru toţi! 
Doar vii din Creator şi poţi 
Ca să preschimbi tot ce a fost 
Sortit de alții fără rost. 

Te văd mai pură, mulţumesc 
Şi îţi declar că te iubesc! 


Cununie 


Rezonanţa 
Faldurilor galactice, 
Dezlănţuirea 
Culorii magenta 
Pentru-a fi printre noi, 
Ramuri, arbori 
lernând la galop, 
Toate astea sporesc 
Ca şi frişca 

Cu fructe de soi, 
Păduratice şoapte 
Răsar şi apun. 

Le adun, vi le spun 
Şi în sufletul vostru 
Cu drag le cunun! 


Dragoste împărtăşită 


M-am încolăcit albită 
Parte-n soare, 

Parte-n apă, 

Respirând tot ce adapă 
Dragostea împărtăşită! 


Salcie mireasă 


Îţi place să fii salcie mireasă 
Când albul pune voalul peste tine, 
Atât îţi e de drag omătul iernii 
Simţind că rochia îţi vine bine! 
Admiri şi lacul cu vecini la modă, 
Te simţi iubită şi-mputerniceşti 

O naştere din mugurii divini, 

O altă lume nouă cu poveşti! 


Rămâi mireasă, cât eşti de frumoasă! 
Îţi mângâi ramul şi mă duc spre acasă... 

Vatra satului natal 


Am deschis ochii în 
lume într-un sat 
vechi, secular, 
Într-un colţ de rai cu 


soare, lângă Oltul legendar. 
Satul mi-a fost un părinte, o icoană şi un crez, 
Oltul, la fel ca Iordanul, apă sfântă de botez. 


Alergam desculț prin Luncă, ca şi alți copii 
vecini, 

Ne-nţepau pe tălpi adesea nemiloşii mărăcini, 
Jucam ţurca şi lăptuca, ziua părea cât un an, 
Fără griji în palma sorții, fericiți cu toţi eram. 


Păşteam vitele pe luncă, lângă apă, la zăvoi, 
Căutam prin iarbă fire de trifoi cu patru foi. 
Cânta mierla sus pe-o creangă în voioase sunete, 
Ridicau din iarbă capul popândăi şi... vitele. 


Ne pierdeam în joaca zilei în cea lume de 
marasm, 

Şi uitam ades de vite, când se povestea un basm, 
Basm cu pajuri, zmei, balauri, Cosânzeana - 
zâna bună... 

Animalele-nsetate își luau drumul spre fântână. 


Ne trezeam ca din alarmă, ca şi clopotul ce sună 
Şi-alergam să umplem jgheabul cu apă de la 
fântână. 

Cu firave mâini, plăpânde, prindeam cumpăna în 
doi, 

Răsturnam ciutura rece, repetam gestul apoi. 


Adăpate şi sătule stau la soare rumegând, 
Aşteptând să treacă prânzul, pe nisipul de pe 
prund. 

Ajungeam acasă-n fugă, ciuguleam ceva rapid, 
Ne-aşteptau la râu scăldatul, plaja, nisipul arid. 


A venit vremea de şcoală, într-o toamnă ruginie, 
Traistă îmi era ghiozdanul cu trei pere şi-o lipie 
Şi, fireşte, abecedarul, un creion și-o călimară, 
Tocul galben și caietul şi plecam grăbit la 
şcoală. 


Cuvântul argeşean 


Şcoală mică, primitoare, o mândrie pentru noi, 
Cu opt bănci cam scâlciate dinainte de război. 
Cu gumarii în picioare, pân” la glezne noroiţi, 


Ne-ndreptam, bătând uliţa, înspre şcoală fericiți. 


Am lăsat curtea şi hora, lunca, soarele zglobiu, 

Şi-am plecat, urmând lumina, lumii de folos să 

fiu. 

Chiar de sunt poate mai bine în modernul areal, 
Îmi visez şi-acum ulița, vatra satului natal. 


Hai, zâmbeşte, va fi bine! 


Din abis mijesc iar zorii cu sclipiri de răsărit, 
Alungi somnul, iei icoana şi te-nchini la ea 
smerit. 

E trezirea din visare, rugă sfântă la lisus, 

Ce din lemnul ramei sfinte îți trimite un surâs. 


Un surâs al mântuirii din magia sa de vis, 
Revărsat în zori de ziuă din divinul paradis. 
Sus pe bolta azurie soarele tot crește, crește, 
Fericit animă viaţa şi cu-o rază ne zâmbește. 


Dar tipul luna s-ascunde în culisele celeste, 
Se retrage spre-adormire şi discret spre noi 
zâmbeșşte. 

Soarele mereu se-nalță în culori şi clinchete, 
Aducând lumina vieții, bucurii şi zâmbete. 


Pruncul prinde sânul mamei în firave degete, 
Îi fixează în ochi chipul şi-i trimite zâmbete. 
Ca şi pruncul din icoană drept simbol de 
mântuire, 

De la pieptul maicii sfinte ne zâmbeşte cu 
mărire. 


Zâmbetul e bucurie, voie bună, mângâiere, 
Încântare, simfonie, briză caldă-n adiere. 
Cu-al ei zâmbet de tristeţe şi priviri violacee, 
Ne surâde Mona Lisa pe simeze în muzee. 


Când tristeţile se-adună şi se ţin ca scai de tine, 
Ca să treci, spune o vorbă: „Zâmbeşte că va fi 
bine!” 

Fugi de omul diabolic, înţelege-acum, să ştii... 
De-are zâmbetul un rânjet, sigur nu-i zâmbetul 
lui. 


De zâmbim, e terapie, chipul ni-l înveselim. 
Hazul de necaz învinge dacă greului zâmbim. 

Râsul cu surâs alungă, în scripturi ne-o zic 
profeții, 
Din divin zâmbește cerul şi-alungă umbra 
tristeţii. 


De nu ţi-a surâs destinul şi te afli-ntr-un impas, 
Hai, zâmbeşte. Va fi bine, este tot ce ţi-a rămas. 
Ducă-se-n pustie răul, doar surâsul să învie, 
Zâmbetul şi voia bună dăinuiască-n veşnicie! 


N ciana Nanu 


Membru al L.S.R.-Argeş 


Mi-e frică 


Mi-e frică de tăcerea ce s-a ascuns în noi, 
În calda ta privire nu se mai vede visul, 
Mi-e frică de regrete, de nesfârşite ploi, 
Căci în singurătate se pierde paradisul. 


Mi-e frică de suspinul din coarda de vioară, 
Romantica văpaie încet, încet se stinge, 

Căci între noi amurgul cu jalea-i se strecoară, 
Şi tot mai des sub pleoapă o lacrimă se strânge. 


Mi-e frică de clepsidra ce-și vântură nisipul, 
Cuvintele, se pare, au devenit prea multe, 
Când ne privim în loc nu mai stă timpul, 
Căci inimile noastre nu ştiu să mai asculte. 


Mi-e frică de puţinul secundelor din ceas, 

Nici şoapta de iubire nu o mai ţinem minte, 
Încet totul s-a transformat, doar ochii au rămas, 
Plini de mister şi patimă, ca înainte. 


De-aș fi ştiut 
Iubite, plânge noaptea cu stele căzătoare, 
Pe-aleile speranţei sărutul meu te cheamă, 
Pădurea se îmbracă cu frunze de aramă, 
Iar luna rătăcește pe cer strălucitoare. 


Oceane de iluzii s-au adunat sub pleoape, 


Cuvântul argeşean 


Şi umbra îndoielii pândeşte-n astă seară, 
Tu ești deja departe, p-un alt peron de gară, 
Acum când fericirea de noi era aproape. 


O lacrimă, petală din gene, te mai strigă, 
Salcâmii albi, de lângă geam, de dorul tău se 
frâng, 

E tot mai trist, secundele se zbat, încet se scurg, 
Şi nici o rugăciune durerea nu-mi alungă. 


De-aș fi ştiut din vreme de trista despărțire, 
Că iarna de tăcere în noi se va ascunde, 
Aș fi schimbat destinul dramaticei secunde 
Şi-aş fi aprins lumina dorinţei de iubire. 


Azi e târziu, vraja iubirii noastre s-a destămat, 
Şi dulcea mângâiere în chin s-a transformat. 


Ș, on Alexandru-Dâmbovnic 


Clepsidra vieții 
(Sonet amar) 


Suspină timpu-ntr-o clepsidră, 
Gingaşă pâlnie de sticlă 

Prin care pulbere prea mică 
Pe Cronos vrea să îl dividă. 


Două pocale răsturnate 

Prin fantă se-mpreun” la fund 

Şi ne-amăgesc (0, gând bolând!) 
Că ele-nchid eternitate. 


Deasupra, hău; dedesubt, hău, 
Prin fantă, însăşi viaţa ta 


Se duce pe-un îngust pârău. 


Şi,-oricât oprire i-ai căta, 

seamă 


În grabă trece timpul tău, 
Deci, carpediem, nu uita! 


Dragoste — fotosinteză 
(Sonet color) 


Ochii verzi cu nimb de aştri 
Şi de pajişte sub soare 

Au, mereu, altă culoare, 
Ori, doar mie mi se pare? 


Au zărit, la schit, sihaştri, 
(Fu sortit, ori întâmplare?), 
Pe alți doi, atât de-albaștri 
Că-ntâlnirea lor îi doare, 


Nu doar în iris, retină, 
Ci, prin nerv, până la cord, 
Mistuind un dezacord 


Intre vină şi nevină, 
Intre poftă şi asceză, 
Câmp şi cer — fotosinteză. 


Nu-i de-ajuns numai o coardă... 
(Sonet - reţetă) 


Numai pe-o coardă de-ai să cânţi, bag 


Nicicum n-ai să redai multipla gamă; 
Se plictisesc urechile și,-apoi, 
Vor căuta aiurea sonuri noi. 


Așa se-ntâmplă şi cu orice temă, 
De-o tot repeți, devine anatemă; 
Oricât despre-o iubire stins-ai scrie, 
Ar fi-n zadar, un mort nu mai învie. 


De-aceea, însumi mie îmi prescriu, 
Pentru parşiva boală — poezie, 
Mai multe hapuri — teme şi-un... rachiu, 


Cu temele jonglând cu fantezie, 

Cât încă-mi este creierul zglobiu, 
Iar cu „tăria”'-l duc spre... alchimie. 
(Amin) 


Cuvântul argeşean 


Mihai de Poezie 


Ianuarie e pragul dintre a fost şi este, 
Iar Bucovina-l trece în fiecare an, 
Punând cununi de laur pe-o frunte care-n 
van 
A-mbătrâni încearcă,-o frunte de poveste. 


Pe ea lipi Divinul însemn de nemurire, 
Unind debutul lumii cu nesfârșirea ei, 
Spre-a strânge-n cupa minţii imagini şi idei 
De care generaţii întregi or să se mire. 


Pâraiele şi fagii născură o lumină 
Care-a sporit cu timpul, făcându-se mai vie 
Şi-a dăltuit un nume: Mihai de Poezie, 
Făcând din graiul ţării a dorului grădină. 


Natala lui vâlcioară, dealul vuind de bucium 
Tresar oricând se-aude ecou din al său vers, 
Deși, pe veșnicie, plecă spre Univers, 
Lăsându-ne-amintire al vieţii sale zbucium. 


Din freamătul de frunze și foşnetul de ierbi, 
Ca din adânc de mare culese zvonuri multe 
Şi le-ncrustă în versuri, urmaşii să le-asculte, 
Cum vechi păduri ascultă boncăluit de cerbi. 


Dar, mai presus de toate, cu ochi şi gândul 
teafăr, 
Trecând hotar terestru spre bolțile senine, 
Se rupse de teluric, uitând total de sine, 
Culturii să-i devină nemuritor Luceafăr. 


Trecut-au ani şi secoli, vor trece chiar 
milenii, 

Puzderie de stele s-or stinge, ori s-or naşte, 
În veci, drept Stea Polară, pe el l-om 
recunoaşte: 

Pe Eminescu, dacul din vatra Cucutenii. 

Ramona Enache 


Membru al L.S.R.-Argeş 


RĂZBOIUL RECE... 


E război între noi, 
De iubire suntem goi... 

Nu realizăm că tot ce ne-a mai rămas 
Este doar al iubirii glas. 
Furtună la nivel sentimental, 
Războiul rece emoțional... 
Iubirea ne lovește accidental, 
Pentru unii este un semnal. 
Pentru alții înseamnă o avertizare, 
Au de ales între epuizare şi aşezare... 
A tot ceea ce simt 
Şi ce nu consimt. 

Al sentimentelor potop, 
Iubirea ar trebui să fie unicul scop... 
Te deșteaptă precum un clopot, 
Ca o cascadă în al ei şipot. 
Războiul rece 
E surd, la ale iubirii cântece... 
Războiul întunecă, 

Dar iubirea e leac şi vindecă. 


VISĂTORI ȘI VAGABONZI... 


Vagabonzi și visători, 
Impostori şi cerşetor... 
Curcubeul are aceleași culori. 
Visători și vagabonzi, 
Oameni duri, dar şi blânzi... 

Toţi adorm o dată în mijlocul florilor. 
Vagobonzi şi visători, 
Certăreți şi săritori... 

Iubirea e în fiecare, 


Cuvântul argeşean 


De lumină purtătoare, 
Vagabonzi şi visători, 
Deopotrivă de iubire sunt purtători. 
Visători și vagabonzi, 

Pe nici unul nu-i confunzi... 
Cei dintâi vor da lumii comori, 
Cei din urmă rămân inferiori. 
Vagobonzi şi visători, 

Toţi încearcă a culege ale iubirii flori. 
Visători și vagabonzi, 

De iubire cu toții sunt flămânzi... 
Fără a iubirii busolă 
Rămân rătăciți într-o lume frivolă. 


Visători şi vagabonzi în a iubirii metropolă, 


Unii reușesc să simtă a iubirii corolă. 


RETRAGERE ÎNTR-O LUME DE VIS... 


Retragere în natura proaspătă, 
În noaptea cea fermecată... 

În nevroza de iubire vindecată, 
Unde glasul inimii cântă. 
Retragere în noaptea ce e construită 
De simţuri și senzaţii învăluită... 
Retragere în incandescenţa stelelor, 
În căuşul lunii şi al iubirii spiritelor. 
Retragere în lumina plăpândă, 
Din inima blândă... 

În beţia de parfumuri 
Şi în strânsoarea de hamuri. 
Retragere într-o lume de vis, 
Unde găseşti al iubirii manuscris... 
Şi notezi cu sufletul deschis 
Şi către tine, iubirea, să îşi ia permis. 
Retragere în fluturi și flori, 

În ale curcubeului culori... 
Unde nimic și nimeni nu atacă 
Iubirea, ce în inimi se joacă. 

Ca un copil se zbenguie, 

Cu inocenţa birui... 

Tot ce-i rău se zguduie 
Când în faţa iubirii se dezvăluie. 
Într-o lume de vis batem în retragere, 


Dintr-o societate ce suferă de constrângere... 


Şi respinge inimi, 
Ce au altfel de profunzimi. 

Fri 


A 4|Traian Tăbârcea 
Membru al L.S.R.-Argeş 


AŞTEPTARE (LUI G.B.) 


Prin parc, convoaie funerare, 
Prin cimitir vădane plîng, 
M-apasă noaptea pe spinare 
Şi-o cruce rece-n braţe strîng. 


Pe ea ce scrie nu mai văd, 

Şi nici nu simt răceala toată, 
Un dric s-a-mpotmolit pe pod 
Şi caii par să nu mai poată. 


Noroiul stă să ne înece, 
Torente reci se scurg din nori, 
Se tîrîie convoiul, trece 
De nu-ţi mai vine nici să mori. 


Cădelniţe se zbat în noapte, 

Şi lumînările se sting, 

Din cer mai simt miros de moarte, 
Şi morţii-n groapă mă împing. 


Se cască gropi mustind de apă, 
Săpate de gropari mahmuri, 

De simţi cum moartea te îngroapă 
Şi printre dinţi, scrişnit, înjuri. 


Cu dricuri scîrțiind de negru, 
Cu cai mascaţi, de carnaval, 
Cu preoţii cîntînd funebru, 
Cu moartea aşezată-n stal. 


Bolnavi tuşind a renunțare, 
Priviri pierdute în durere, 
O fată plînge-a disperare 


ŞI ţipătul în ploaie piere. 

Fanfara tînguie a jale, 

Trompete rup din trup fişu, 

De simţi că moartea însăşi moare, 
Strivită-n plînsul celor vii. 


Lopeţi scrîşnesc pămîntul greu, 
Sicriul geme a uitare. 

O fi cumva sicriul meu, 

Sau e” al unui oarecare ? 


Sfirşeala simt cum mă apasă 
Din ce în ce mai obosită, 

Doar moartea văd că nu mă lasă 
Şi mă aşteaptă liniştită. 


po Marian Teodor or Gopescie 
Membru al L.S.R.- 
Argeș 


Când 
Pescăruşul tace 


Maestrului Tiberiu Hărăguş 


Azi Pescăruşul tace. În văzduh 
Sunt lacrimi şi durere şi suspin, 
Că Pescăruşul nu mai...cântă lin 
Şi doru-i suliță din cer, de Duh. 


Ieri Pescăruşul se urca pe corzi, 

În ritm de folk, ameţitor, 

ŞI ne rostea pătruns de dor 

Şi ne-ar cânta...dar nu mai are solzi ! 


Pe strună de chitară, un Pescăruş şoptea 
O rugă pentru Mama, 

Când devenise Stea 

Şi-un cântec de adio, pentru Ea ! 


Din bolta înstelată a mai căzut o Stea, 
Iar puiii plâng şi cântă 

Pe Cel care-i iubea: 

Era chiar Pescăruşul, ce pleca ! 


Cuvântul argeşean 

” Constantin Samoilă | „= 

Casa bătrânească fusese 
construită prin 1880, mai sus de 
drum, cam cu o sută de metri. Până a 
ajunge acolo, deschideam porțile mari, cu stâlpi 
sculptați din lemn de stejar şi admiram pădurea de 
sălcii dinspre Valea lui Roman, în mijlocul căreia, se 
afla grajdul în care, la loc de cinste, era adăpostită o 
şaretă pentru micile plăceri de plimbare... În cele 
trei încăperi ale grajdului se adăposteau vacile şi 
Steluţa - iapa roşcată şi drăgălaşă ca o păpuşă şi 
binevoitoare atunci când, fără ştirea părinţilor, o 
invitam la o călărie pe deşelate. 

Din poartă, aleea urcă, pe curbe uşoare, spre 
casă, dar nu poţi trece cu vederea captorul de pâine, 
cozonaci şi covrigi - bunătăţi necesare la sărbători şi 
parastase -, sau melița care rodea, prin mişcări 
sacadate, păpuşile din paie groase de cânepă aduse 
din lacul de pe Şes, unde îşi petrecuseră vremea de 
înmuiere... 

După operația de  meliţare, ieşeau firele 
mătăsoase, trase prin piepteni cu dinți alungiţi, după 
care „mătasea” de cânepă se muta la războiul de 
țesut, nu înainte de a fi toarsă de mâini îndemânatice, 
lucrare, care, de obicei, se făcea la clăcile vesele din 
serile lungi de iarnă... 

Revenind la cuptorul de pâine, şi acum, îmi iasă 
gura apă, gândindu-mă la bunătăţile ce ieşeau din 
această mică brutărie... 

Grija cea mare era ca, după coacerea în cuptorul 
ce avea mici dimensiuni, vatra să fie bine curățată, 
de cărbuni şi aceştia, să fie adunaţi cu grijă şi duşi 
undeva departe, ascunşi de Corneluş, amator 
permanent de ronţăit cărbuni, ca desert... 

Îmi amintesc o scenă care avea să fie des 
petrecută, când frățiorul Corneluş a venit acasă tare 
vesel că găsise depozitul de cărbuni ascunşi undeva, 
în susul Văii lui Roman, cărbuni din care se 
înfruptase cu mare poftă, uitând, însă, să-şi şteargă 
urmele lăsate pe toată faţa. A venit acasă satisfăcut şi 
a Strigat „-Eu n-am păpat cărbunii!”... Avea, 
probabil, o lipsă de calciu în organism... 

În stânga Cuptorului, puţin mai sus, era 
bucătăria de vară, unde mama mare îşi petrecea cel 
mai mult timp... Ea era bucătarul şef, pentru că 
părinţii plecau la muncă... 

Eu şi Corneluş făceam numai drăcii, aşa că 
biata străbunică, bătrână, cam grasă şi şchioapă de 
un picior, degeaba încerca să alerge după noi şi să ne 
potolească cu o vleştie pusă la păstrat pe o poliţă în 
bucătărie, sau cu un mănunchi de urzici, că 
„ghiavolii” foloseau prilejul de a se distra din 
neputinţa bietei femei... 


Cuvântul argeşean 


Mama mare era plină de calităţi; era iubită şi 
căutată de suferinzi, fie oameni mari, fie de părinţii 
copiilor mici şi foarte mici, care veneau la dânsa 
pentru tratament de la Nucşoara, Domnești, ori 
Muşăteşti... Bunica avea harul de a înlocui, prin 
intervenţiile ei terapeutice medicul pediatru sau 
generalist, care, de-altfel, în zona noastră, nici nu 
exista. Avea darul de a vindeca, folosind buruieni 
pentru ceaiuri, precum şi masajul în diferite zone ale 
corpului, aşa că binefacerile erau atât de evidente, 
încât, pe bună dreptate, era socotită „doftoroaia 
Chiva lu' lordache”...Mama mare folosea şi 
descântece pentru dureri de cap, stomac, greţuri şi 
câte altele... Din toate tratamentele, nu pot uita pe cel 
de „aplecat” un fel de greață la stomac cu 
vărsături... Înmuiam degetele în untură nesărată, mă 
urcam în spatele „pacientului”, de data asta, un om 
mare, şi începeam să masez vinele gâtului folosind 
descântecul: „Plecate, plecate, plecate, căcate”, 
operaţie pe care o făceam de multe ori şi în biserică, 
spre deliciul tuturor credincioşilor, sau descântecul 
de „urât”: „Strigoi, strigoi, să fugi de la noi,/ că te 
ung cu usturoi,/ şi te descânt ca să întri-n mormânt,/ 
să dormi somnul de veci, / din bătătură, să pleci!” 
Şi câte multe alte minuni terapeutice nu făcea 
bunica... 

Între casă şi bucătărie, era o vie cu boltă, cam 
joasă, încât de multe ori, când încercam să intru 
triumfător în curtea de sus, călare pe Steluţa, 
rămâneam agăţat în corzile viei albe şi, de-abia, după 
repetate chemări de ajutor, tot biata mama mare mă 
salva... Era, pentru mine, omul cel mai iubit dintre 
pământeni... 

Curtea de sus se închidea cu un careu, în care, pe 
partea stângă, era grajdul cu magazia, în faţă, cuhnia 
- o casă bătrânească cu două odăi, fără prispă şi 
pardosită cu pământ, care avea destinaţie multiplă... 
Îmi amintesc că, de pe singura uşă centrală, a ieşit 
moaşa Pachea - aşa cum îi spuneau nepoţii dânsei - 
cu pruncul Corneluş ţinut în mâinile ridicate, imediat 
după ce a fost adus pe lume, pentru a-l prezenta tatei, 
mie şi bunicii, şi a strigat din tot sufletul: “Să vă 
trăiască!”... 

Careul se închidea cu casa mare în care m-am 
născut eu, o casă cu arhitectură pur musceleană, cu 
coş în pod pentru afumatul cărnii, şi cu o grămadă de 
ştiuleţi de porumb puşi la uscat, cu o mulţime de 
mărunţişuri atârnate pe grinzi, casă care şi acum, 
după atâta amar de vreme, o visez şi o admir în 
imaginaţia mea bolnavă... 

După ce urcam trei trepte din dulapi de fag, 
deschideam porţile şi intram în sala mare, care se 
prelungea pe toată lungimea casei... În fund, spre 
biserică, era aşezat un pat de lemn exact cât lățimea 
sălii, pat în care dormeam alături de mama mare pe 
tot timpul verii, chiar şi până toamna târziu, când era 
mai puţin răcoroasă... 

Ce minunat mă simţeam când picăturile unei 
ploi de vară dansau pe şiţa de pe acoperiş şi-ţi făceau 
somnul mai dulce... Aveam doar grija ca, să ne 
învelim bine, ca stropii de pe plimba sălii să nu ne 
umezească aşternutul... 


Ovidiu Ștefan Ciucă 


Membru al L.S.R.-Argeş 


Univers cristalin 


Permitem transformările nemărginirii în 
iubirea ce ne contopeşte într-o Uniune, 

Ne întregeşte, ne face să fim vii, una cu 
natura noastră divină, 

Ne îndrăgostim în fiecare zi de răsăritul 
sufletului nostru ce ne trezeşte simţurile, 

Precum aroma bobului de rouă pe fruntea 
divinăţi. 

Ne mângâie şi ne şopteste, manifestarea 
Universului cristalin, 

În puritatea diamantină a centralului 
Soare intergalactic 

Ce cotrobăie nestingherit prin raza sa, 

În cele mai ascunse, stinghere cotloane, 
neumblate, 

Deschise de lumina pătrunzătoare ce se 
răsfaţă în toate zările, 

Jucăuşe, metamorfozate în unitatea lor. 


Rugăciune 


Vibrezi intens, tu eşti iubit de Univers, 
Corola de minuni devii citind un vers, 
Primeşti lumina, eşti tot un zâmbet 
Îndrăgostit să fii mereu, e-un epitet 


Să fii al binelui profet 

Unit în gânduri şi simţire de poet, 
Surâzi mereu la forţa ce-te-nalţă. 
Te rog să fii acum a ta romanţă. 


Cuvântul argeşean 


8 Mihai 'Moise 


Membru al L.S.R.-Argeş 


zi 
PĂRINTELUI STAREŢ IOACHIM 


Înalt, frumos, asemenea lui Hristos, 

Ai venit să ridici mănăstire în loc secetos, 
Trimis de Prea Înaltul nostru Calinic, 

La loneşti, într-un sat mic şi tainic ! 


Tânăr, cu părul bălai şi în vânt, 

Ai venit să dai credinţei un avânt, 
Ascunsă-n pământ, de mult uitată, 
De călugării ce aici au trăit păstrată ! 


Şi-ai luat jugul şi nu te-ai uitat înapoi, 
Ai trudit transpirat şi mai apoi, 
Ridicând rugăciuni la Sfânta Treime, 
Venit-a multă lume la rugăciune ! 


Mănăstire frumoasă ca o catedrală, 
Rămâi pe veci citadelă universală, 
Argeşul devine prin tine un loc sfânt, 
De credincioşi căutată, Rai pe Pământ ! 


Locul tău îl găsim tainic în Biblie, 

Creştinii adevăraţi ştiu că această glie 
Ascunde nestemate ale vremurilor din urmă, 
lisus Hristos îşi iubeşte a lui turmă ! 


Ioneşti — Curtea de Argeş, via Piteşti, 
Omule credincios, tu aici te regăseşti, 
Vino şi adapă-te de la izvorul nemuririi, 
Ce dă sens şi viaţă întregului firii ! 


Iubirea lui Hristos se revarsă neîncetat, 

Aici pe Pământ unde lutul s-a frământat, 

Cu apă şi foc, de mâna Sfântului Spiridon, 
Închipuind Sfânta Treime mai sus de amvon! 


Maica Domnului i-a apărut în vis 

Unui om căruia Porţile Raiului i le-a deschis, 
E nca Ion de din vale de la Ionești, 

Minune mare fost-a-n cătunul Prodăneşti. 


Trei fete, jucându-se pe malul râului, 


Văzut-au pe apă chipul Mântuitorului, 
Toţi sătenii venit-au într-un suflet 
Să audă al credinţei tunet şi vuiet! 


O troiță repede —n cătun s-a-nălțat 

De creştinii care nu s-au întinat, 

Şi care-au recunoscut izvorul milostivirii, 
Revărsat de Fecioara în dar omenirii ! 


Acum Mănăstirea stă falnică şi frumoasă, 
Sfinţind pentru totdeauna câmpia strămoşească, 
Le datorăm cinste eroilor care au murit, 

Ce astfel pământul românesc l-au sfinţit ! 


Tatăl, Fiul şi Duhul Sfânt, 

Sfânta Treime coborâtă pe Pământ, 

Aici, la loneşti, prin Visul Sfintei Fecioare 
Străluce în raze divine cu parfum de nemurire! 


Dorina Mihai-Moise 


Membru al L.S.R.- Argeş 


i 


POEM DESPRE PRIETENIE 
Prietenia este 
floarea gândirii inocente, 
Pâinea ceasurilor binecuvântate, 
Iubind, omul uită de moarte, 
Sau o înţelege cum poate mai bine! 


Un prieten este un dar binecuvântat, 
EI este mereu un altul, dar parcă sunt întocmai 
eu, 
Soarele iubirii ne îmbată întru fraternitate, 
Şi orice minune se poate ! 


Dragă prietenă, viaţa ta mi se pare o floare, 
De cea mai fermecătoare culoare, 
Cu cel mai scump parfum, 
Molatică şi simţitoare ! 


Precum aluatul frământat ca îmbie şi formează, 
În inima ei aroma de-o savoare rară, 
A inimii tandre cuprinse de iubire, 
Şi-aceste parfumuri sunt de miruri cu tămâie ! 


Ochii visători, surâsul înflorit, lacrima de 
nostalgie, 
Sunt comoara semnului tău învingător, 
Domnului să-l mulțumim pentru tine, 
Şi să iubim mereu mai bine ! 

Cuvântul argeşean 


ia 


Marina Pantazi 


Balada îndrăgostiților 
hai hui 


Nu mai veni în nopţile cu 
lună 

Sub ochiul ei luminos mă 
ruşinez 

Când ne ţinem de mână 
Mă săruţi sau mă îmbrăţişezi. 


Hai sa ne ascundem într-o grădină 
Printre miresme de iasomie 
Păsărele să ne cânte în surdină 

Şi sufletul tău tot să mi-l dai mie! 


Vino, să colindăm hoinari prin lume 
Să uităm ca avem o casă şi un nume 
Soarele să ne însoţească mereu 

Așa cum tu ești mereu în gândul meu. 


Vino, pe plajă în zori de zi 

Să vedem cum naşte omenirea 

Cum lumea prinde viaţă în fiecare zi 
Într-un răsărit de soare stă nemurirea. 


Şi după ce o să obosim de atâta umblat 
Vreau împreună să ne aşezăm 

Pe aceeaşi bancă din parcul uitat 

ŞI amintiri să depănăm. 


Vom fi amândoi doi copii bătrâni 

Cu suflete ce cred în minuni 

Doi bunici ce au copii şi nepoți 

Dar suflete tinere și o inimă mare pentru toti. 


Pastel de primăvară 


Florile de cireş îşi făceau curaj 

Să apară pe ram 

Ghioceii plăpânzi le urmau exemplul 
leşind cu nevinovăție din zăpadă. 


Încet, încet apar zambile 

Parfumul lor suav pluteşte peste tot 
Răsună zumzetul de albine 
Primăvara este raiul lor. 

Triluri de pasări ne transmit un mesaj 
Primăvara e aici, nu e nici un miraj 
Natura renaşte în zeci de culori 

Iar cerul dă tonul prin albastrul său strălucitor... 


Mărgăritarul şi brândușele se ascundeau 
Printre fire de iarbă plăpânde 

De teamă să nu fie culese 

De oamenii ce colindă pe poteci de munte. 


E primăvară şi asta e tot ce contează 
Natura e un rai înmiresmat 

E păcat să nu admiri cerul, să priveşti în jur 
Sau să stai supărat... 


să Aritina-Mihaela Ionescu 


AMIN 


Numai cu cuvântul 

Din nimic 

Ai zidit totul 

Şi le-ai aşezat în armonie. 
Eşti mai înainte de veci. 
Eşti Veşnicia. 

În veacul-veacurilor 

Eşti nemurirea 

În vecii vecilor 

Amin! 


TATĂL NOSTRU 


Ascuns în 
Rugăciunea 
„TATĂL NOSTRU” 
E întreg Universul 
Spiritual şi material. 
E omul complex. 

E temelia 

Cultului 

Bisericii 

Întemeiate de Hristos. 
E perfecțiunea. 

E adâncul. 

—aGelu Ungureanu 


Din volumul „Fiţi ascultători” 
Partea a-ll-a 
ÎN ASCUNZIȘURI 


În ascunzișuri ciudate 
am lăsat iubirea timpurie 
să-şi vindece dorul de ducă — 
chestiuni morale, lăuntrice, 

rănite aproape iremediabil. 

Iată unde a dus convergența 

ideilor cu zboru'-napoi; 

păcătuim cu simţirea îndărătnică, 
scundă, pitită-n frica mohorâtă; 

stătută ca o metafizică — 

de n-am ajuns să pricepem de ce 

în fiecare primăvară, din nou, 

răsare iarba. 


ÎNFLORIRE INVOLUNTARĂ 


În speranţa alungării 

adierilor de nebunie-ncrucişată 
ce-au deprimat istoria 

cu zeități cu tot, rămase-nlănţuite-n 
mângâieri lugubre, alipite suflului 
barbar; 

în această lume, gătită după o 
rețetă supremă cu fantezii de 
lunatici, în suferinți îngemănate; 
mi-aduc aminte de înflorirea 
involuntară: singura care mai 

ține piept huiduielilor 

fără itinerar. 


STRATEGIE 


Care ar fi foloasele deschiderii 
către nepăsare? 

Când ai la-ndemână: 

un rezervor de naivităţi; 

o gingășie simbolică; 

o orchestră gălăgioasă? 

Apoi, cu o putere împrăștiată 

să strigi spre templele dărâmate, 
să ucizi senzația dragostei 
pierdute şi patetismul îndoliat. 
O să dai de poteci semănate cu suspine, 
de refuzul dreptului la amintire, 


de suferința căzută-n blestem 

şi de neliniştea vinovată, venind 

să cerșească ceva din singurătate. 
De-abia acum se întrevede ceva 
cert, dar numai dacă există: 
interdicția bunului simţ, declinul 
virtuții atârnând 

într-o stranie-ntristare; 

dar şi iluzia răzvrătită, câştigând 
farmecul doborât şi apoi renăscut; 
în sfârşit, o minte care țâţâie 
căutând cuvinte potrivite să explice 
foloasele deschiderii către nepăsare. 


Marius Graure 
Sfînta Cruce 


Merg apăsat, privind la Cruce. 
Crucificat Hristos pe Ea, 

De două mii de ani şi-o duce 
Şi dornic e s-o care şi pe-a mea. 


EI vede cît de greu îmi e 

Şi pentru mine, de pe Cruce vrea să sară 
Să-mi răcorească fripte-mi buzele, 

Cu apa sa cea vie. Păcate amărite mă omoară. 


Pe Cruce, El bătut în cuie, 

Îşi plînge cu iubire turma sa. 

Se uită împrejur şi turma nu e, 
L-a părăsit în timp ce EI plîngea. 


Din rădăcini lisus îşi smulge Crucea 

Şi vine după noi ca să ne-o dăruiască. 

Drept armă s-o avem puternică atuncea, 

Cînd ispitiţi sîntem de legiunea vrăjmăşească. 


Îngrădeşte Cruce Sfîntă 

Pe tot omul, cu-al Tău semn! 
Şi auzi-l cînd Îţi cîntă, 
Bucură-te Sfinte Lemn! 


Apără-i pe-aceia care 

Cu credinţă Te cinstesc! 
Sfîntă Cruce, Cruce tare, 
Sfinte scut Dumnezeiesc! 


Porți puterea celui Mare, 
Nevinovat condamnat, 

Ce pe Cruce-n chinuri moare, 
DUMNEZEU ADEVĂRAT! 


Maria Giurgiu 
Membru al L.S.R.-Argeș 


DANSUL VRĂJIT 
AL LEBEDEI 
Inspirat de baletul lui 
Ceaikovski 

(Lacul lebedelor) 


Eram prinţesa fulgilor de gheaţă! 
pluteam pe nori de argint, 
dansând... 
Robalt c-o vrajă şi-un blestem perfid 
hain mi-a încarcerat graţia şi focul iubirii 
în mut veșmânt de lebădă 
Iubire să nu mai cunosc 
nicicând! 
Cu arbaleta-n goana lui 
Sigfrid mă hărăzise morții 
cu ochii ei de foc iubirea răstignită 
i-a țintuit în arc, săgeata-i otrăvită. 
Geniul rău de veacuri 
clocește în alambicul său 
Venin de viperă, nori grei, 
(cruci pe soarta Odettei) 
şi neîncetat conspiră. 
Iubirea înc-o dată 
pusă la zid, 
răpusă-n dansu-i tragic, 
zidită-n colții de argint ai gheții 
sângerază, 
lebăda agonizând, 
abia respiră, 
când... 
inima prințului amăgit, 
se scutură de blestemul 
şi de vrăjile negre. 
Flacără izbăvitoare 
Iubirea rupe vraja 
Pasăre albă-n zbor feeric 
-baletul dragostei 
pe lacul de-argint! 


Eram prinţesa fulgilor de gheaţă! 
Pluteam pe nori de argint, 
dansând... 

d Nae Stancu 


Nărav 


Toate câte-am pătimit 
Şi prin câte am trecut, 
Le trec pe curat altădată, 
Cu alta fată. 


Arta culinară reactualizată 


Astăzi, nu mai vreau friptură, 
Gulaș, rasol, saramură... 
Iubito, astăzi, vreau să-mi faci 
O tocăniţă de gândaci. 


Replică 


Că-s fustangiu şi sucesc minți 
Şi stau mai mult în cramă... 
Când mă bârfiți, nu vă gândiţi, 
Că îmi faceţi reclamă? 


Bârfă 


Lumea a devenit imparţială, 

De când pe mine m-a lovit năpasta ; 
Cică e rău, c-amanta mă înșală, 
Mai bine, că se bucură nevasta! 


Adversitate 


Dorinţa mea supremă-i asta: 
Iubita să mi-o fericesc, mereu... 
Și cred c-aș reuşi, aş zice eu, 
De nu m-ar sabota nevasta. 


gifiaela Bujor 


Eu, o floare 


Vreau să fiu o floare albă... 
Şi de soarele mă-ntreabă 
Dacă-l las să-mi stea în sân, 
O să vreau, că nu-i păgân. 
Şi de-mi rămâne o vară, 

Îl rog, până-n primăvară 
Să-mi mai stea prin rădăcini 
Pân' mi-or crește iar tulpini 
Să-mi încep o viaţă nouă. 

Şi de-o da Domnul să-mi plouă 
Să mai înfloresc vreodată, 
Am să fiu iarăși o fată 
Care-aşteaptă să culeagă 
Flori albe o lume-ntreagă. 


O viaţă 
Valuri calde, ca nişte pleoape, 
Se zbat pe ochii întinselor ape 
Ale unor mări ce adună gânduri 
ŞI le-aşează-n adâncuri în rânduri. 
Un trup, dintr-un lut jumătate dospit, 
De tulpini şi de crengi de arin s-a lipit 
Să poată să umble prin rouă şi zori, 
Prin clipe şi vieţi şi fiori, 
Până ce va găsi undeva răspunsuri. 
De-ar fi în zâmbete sau plânsuri 
Şi-o afla statornicia...chiar de-ar durea, 
Asta sunt eu...şi viaţa mea. 


Dialog 


Dacă mă-ntrebai de ieri 

Câte ceasuri, câte seri 
Adormeam cu ochii uzi, 
N-aş fi spus, să nu auzi 

Cum cădeau ca nişte pietre 
Lacrimi ce îmi stingeau vetre 
În care ardeau în foc 


Cuvântul argeşean 


22 


Clipele-mi fără noroc. 


Dar tu mă întrebi acum 
Când m-am ridicat un fum 
Din tăciunii ce-au rămas. 
Că tu ai făcut popas 

În inima mea amară 

Şi din fum, sunt floare rară, 
Ce ai pus-o-n piept la tine 
Unde-i cald şi-i este bine. 


Pictor Panduru 
Membru al L.S.R.-Argeş 


RĂZBUNAREA 
ACHINGIILOR 


Fragment din romanul istoric BAȘTINA 


Achingiii abrași prădaseră toate, în afară de 
tablouri, mobilele din salon, porcii din cocină, 
zăcătoarele pline cu ţuică, vinul din antale şi o 
bărbânță cu ceva brânză. Cu poticneli de inimă, 
încurcături de maţe greu stăpânite, bătrânul lui bunic, 
prins parcă de săvârşirea întru Domnul, a judecat cu 
tahmin că chivernisit este s-o ia în bejenie pentru 
pierderea urmei printre târgoveți, dar nu înainte să 
vândă tot ce mai rămăsese. Și doar la numai două 
zile au şi apărut peţitorii pentru vânzare, trimişi de 
fostul rândaș al lui, ajuns între timp sofragiu și apoi 
vătaf de curte la alt boier cu moşie de păduri, la care 
venea rar din casa de la Bucuresci. 

Cum după cumpărarea boieriei de la fanarioți 
apăreau tot felul de „boieri făcuţi” s-a minunat prea 
puţin de urcarea pe scara lumii a fostei slugi, ajuns 
ciocoi nou şi când cu vechea slugărnicie i-a dat fără 
prea multă târguială preţul cerut - bucuros că i se 
împlinea visul de dormit în odăile boiereşti, încă de 
când robotea asudat prin curte - şi-au strâns mâinile 
ca după o dosolipsie făcută de mari cupeţi, după ce 
vătaful catadicsise să-i lase tablourile de familie, un 
pat de alamă acaretat de macaturi, perne şi fultuci, o 
masă, câteva scaune, dulapul cu oglindă dintr-un 
dormitor, urcate într-un chervan la care făcea pe 
vizitiul un văcar pus cândva de boier să plătească 
gloaba, după ce vitele boierești intraseră în holda 
unui vecin, fără ca panevghenia sa să înţeleagă că de 
dandanaua intrării lor în streche fuseseră vinovaţi 
tăunii. 

Pe capra chervanului, ținut în poală de mamă, 
lângă vizitiu, prin sate prădate de achingii năvrapi, 
drumul până la oraş n-a fost altceva decât tânguit cu 
asfinţit de nădejdii, mai ales când îl vedea în spate pe 

bunicul scăpătat, înghesuit printre acareturi, cătând 
stingher, cu priviri umede, sprijin spre aiurea, după 
ce o viață nu fusese fiteşcine. Cum îl împresura 
plânsul neauzit al mamei şi vizitiul fudul, îmbrăcat în 
ipingea nouă, mai mereu, dinadins, fluiera naşparliu, 
fără să-i pese de durerea lor, încă o dată şi-a dat de 
timpuriu seama cât de crudă e derâderea și când l-a 
mai auzit zicând cu plăcere, plin de ifose, că în viața 
lui nu şi-ar dori o zi bulită ca a lor a urlat să-i fie 
ruşine, spre spaima mamei, care, speriată că vor 
rămâne în drum, l-a înmuiat pe neamul lui fişcă cu 
mii de iertări. 

Prins de furii, vizitiul a smucit totuşi de hăţuri să 
tragă pe dreapta, proptindu-și târlicii din picioare în 
şuşuleț, după care a urlat să nu-l creadă muhaia şi 
fandositului de copil să i se spună că i-a trecut 
vremea boieriei. Cum chervanul a scârțâit rău în 
oprirea ţâfnoasă cu caii proptiţi în căpeţele, zăbale şi 
martingale, bunicul a sărit speriat în spate, însă n-a 
apucat să-ntrebe ce s-a-ntâmplat, că vizitiul a-nceput 
să fişcuie caii pe crupă ca un apucat şi, în scrâşnet de 
roți, hudubaia s-a zmucit din loc, învălurită de 
mirosul prafului încins, iar pe ei, într-o înţelegere 
tăcută i-a prins muţenia.(Va urma) 


i Silvia Giurgiu 


Membru al L.S.R.-Argeş 


Grai străbun, pelegrin prin trecut sinuos 


Te rostesc în tăcere, grai din ceruri cernut 
Picături de cristal peste codri presari, 

Din adâncuri de timp, din străvechi absolut 
Zămisleşti voievozi şi eroi legendari. 


Grai străbun, pelerin prin trecut sinuos! 
Renegat și ascuns de istorii perfide, 

Ai purtat prin nămeți de minciuni și ponos 
Al cuvintelor sens, în străvechi piramide. 


Exilat şi trădat, înghițit de „balaur” 
Construit-ai altar, în caverne obscure, 
Rugăciuni ai rostit, din silabe de aur, 
Şi-a războiului minţii îngropat-ai secure! 

Din popor, în popor, străbătut-ai milenii 

Şi-ai urcat temerar pe a Sfinxului frunte, 

Ai cântat glorios cu Zamolxe utrenii, 

Şi-n hrisoave-ai ascuns taine mari, cât un munte. 


Grai suav, îndulcit cu-nţelesuri profunde, 
Strălucești în priviri şi surâzi îngereşte! 
Când te-aude românul, de oricând şi oriunde, 
Îşi invocă străbunii şi minuni săvârşeşte! 


i ; 
Ana-Maria Manea 

Studentă în anul I-Facultatea de Psihologie 

Piteşti 


e:ză 


Vorbă dulce pentru mama 


Pe o foaie albă, mică, de hârtie 
Dragă mamă, eu aş vrea să-ți scriu 
O scrisoare ca o poezie, 

Căci iubirea pentru tine e foc viu. 


Vreau să-ți mulţumesc că mi-ai dat viață 
Şi că m-ai crescut atât de bine, 

Şi să-ţi multumesc pentru povaţă, 

Şi că mă înveţi să fac doar bine. 


De la tine ştiu să-mi plec genunchii, 
Iară ochii să mi-i-nalț mereu la Cer, 
De la tine ştiu ce-nseamnă sfinţii 

Şi cu mare-ncredere mă rog şi sper. 


Tu mi-ai spus că-n clipe mult prea grele, 
Când oricine fuge și ne lasă, 

Dumnezeu rămâne neclintit în stele 

Şi doar Lui de noi atât de mult îi pasă. 


Pentru tot ce-mi spui, dragă mămică, 
Eu te-oi răsplăti viața întreagă, 

Căci din lumea asta nu prea mică 
Tu-mi eşti măiculiță, cea mai dragă! 


Poate nu ştiu vorbe mari să-ţi spun 

Şi mai știu că uneori greşesc, 

Dar o vorbă dulce eu pe foaie pun, 

Din tot sufletul, scriu mare: TE IUBESC! 

SZ Marius Ionescu ÎRĂ coreta Din 

Membru al L.S.R.- Argeş Membru al L.S.R.-Argeș 
RONDELUL E” 
SPERANȚELOR 


. Îmi doream 
Speranţele zburau prin cer 


La orele când stele pier, 
Iar noi priveam la alte zări 
De pe peronul unei gări. 


Copil am fost pe plaiuri 
înverzite, 

Cu fața albă mă scăldam în 
soare, 

Purtam codițe pe spate 


Doar sufletul cu pasul rar at 
Zăcea bolnav pe un trotuar; împletite, _. 
La orele când stele pier Eu îmi doream grăbită, să fiu mare. 
Speratie letal pila eee Cu însorite primăveri pe creştet, 

ŞI veri cu colbul pe picioare, 

În fuga inocenţei cu râsul cristalin... 
Eu îmi doream grăbită, să fiu mare. 


Când ceasurile au cântat 
cu stelele ce au plecat 
ca-ntr-un spectacol de foaier, 


la oră plină de mister Cu lacrima fierbinte la durere, 
Speranţele zburau prin cer... Ce mama mi-o ştergea c-o-mbrăţişare, 
Era suavă şi îi simţeam iubirea. 
ILUZIE CU DESPĂRȚIRE LA TREN DE Eu îmi doream grăbită, să fiu mare. 
SEARA 


La şcoală slove şi noi cunoştinţe, 
“Mai stai! Mi le-nsuşeam cu drag, chiar silitoare. 
al stai! 5 : 
Dar parcă nu era de-ajuns... 


ra fără tim - io 
io al Aa Eu îmi doream grăbită, să fiu mare. 


Nu cunoaşte despărțire 
Vremea se făcu 


| 


Era normal să se-mplinească visul, 


De când ceasul a stat Nu-nţelegeam, că timpul nu stă-n loc, 
Aşteptând o clipă Îmi doresc viaţa aceea liniştită, 

Care nici ea Aş vrea în timp, să mă întorc. 

Nu ştia 

Şi şi-a luat bilet Acum schimbată-s eu și viața, 

Şi a plecat... Trăit-am fericiri, durere, frică... 
“Mai stai! Privind lumea cu ochii de adult, 


ă ti ât îmi doresc... Să fiu iar mică. 
Ora fără timp C doresc... Să fiu [o 


Nu cunoaşte despărțire!” 
Dar nici timpul 
Nu ştie ce gânduri 


Sărut 


Sărutul ţi-am furat pe buzele de foc, 


Putea aşterne inima Ca roua-n diminețţi pe florile frumoase, 
Care a amorţit Magia fericirii, aprinsă de plăceri, 

într-o umbră de iubire Dorinţa înfruptării din buzele cărnoase. 
ce-a tăcut 

şi a murit Pe ele întrebarea e cânt de ciocârlie, 
“Mai stai! Răspuns de dor, cu gust dulceag de miere, 
Ora fără timp In respiraţia caldă-ţi miros de iasomie, 


SE Iar inima pulsează în tâmple cu putere. 
Nu cunoaşte despărțire!” p i p 


Dar nici ce gând 
şi-a luat iubirea cu ea pe drum 
la tren de noapte 


Ca într-un dans cu armonii depline, 

Te-am sărutat atunci întâia oară, 

i Eu mă făleam regește, simţeam o împlinire, 
şi de despărţire... Tu mă priveai jenată, cu zâmbet de fecioară. 

Omul suicidar 


Majoritatea religiilor şi sistemelor juridice au 
condamnat actul sinuciderii, indiferent de motivaţia 
psihologică a sinucigaşilor. Succint, să trecem în revistă 
acest fenomen din zorii omenirii. 

La primitivii din fazele primare ale societăţii 
omeneşti (aşa-zişii troglodiţi), actul sinuciderii era cu 
desăvârşire absent. 

În Egipt, justiţia faraonică, în cazuri penale grave, 
recomanda sinuciderea când condamnatul era un demnitar. 
După Herodot, Ramses al II-lea s-a sinucis în ziua când a 
împlinit vârsta de o sută de ani. Mult mai târziu, ca să nu 
fie umilită, Cleopatra s-a lăsat muşcată de un şarpe 
veninos. 

În China antică nu au existat restricţii, dar datorită 
răspândirii budismului, sinuciderea devine un fenomen 
social, efectuat în cadrul unor ceremonii publice, anunţat 
prin afişe. Frecvența cazurilor conduce la edicte religioase 
pentru stăvilirea fenomenului. 

În India, fenomenul n-a constituit o practică 
frecventă, dar nici n-a fost evitat. Eliberarea spiritului din 
trup prin sinucidere este admisă ca o cale a desăvârşirii (în 
jainism). Regele Candragupta s-a sinucis prin inaniţie. 
Văduvele se aruncau de vii în flăcările rugului de 
incinerare a soţilor, considerându-se aceasta un act de 
onoare, o sinucidere simbolică numită „sati”. 

În Japonia există forme de sinucidere din cele mai 
complexe, alimentate de cultul strămoşilor, veneraţia 
pentru împărat, disprețul față de moarte (lipsa tanatofobiei) 
şi cele două religii de bază: shintoismul şi budismul. 
Sinuciderea poate îmbrăca două forme distincte. 

Prima este forma tradiţională militară „kamikaze” 
(vântul divin), stabilită de Inoguchi, în memoria unui 
uragan sacru care, distrugând flota mongolă a lui Kubilai- 
han, la 14 august 1281, a salvat arhipelagul nipon de 
invazie. 

Forma modernă a dus la transformarea benevolă a 
bărbaţilor în arme vii: omul-torpilă, omul-avion, omul- 
bombă, omul-rachetă (în ultimul război mondial, aviația şi- 
a format un corp special, „takubutsu”, de piloți fără 
alternativă). 

Nu s-a înregistrat niciodată vreun caz de 
rebeliune, refuz sau ezitare, dimpotrivă, cererea de misiuni 
depăşea cu mult oferta. Primii kamikaze din 1944-1945 au 
fost zeificaţi, acordându-li-se familiilor onoruri şi pensii 
mari. 

Cea de-a doua formă de sinucidere este cea rituală 
numită „harakiri” (pântece deschis) sau „seppuku”, tradiţie 

specific shintoistă, constând, până în secolul al XII-lea, în 
tăierea  beregatei, apoi  despicarea fulgerătoare a 
abdomenului cu extragerea intestinelor, numai după o 
pregătire de câteva ore, rezidând într-o maximă 
concentrare spirituală. Femeile japoneze au dreptul la 
sinuciderea „gigaki”, prin tăierea beregatei. 

În lumea ebraică sinuciderea este rară; totuşi, 
Biblia citează câteva cazuri de excepţie. Saul se aruncă în 
sabie după dezastrul războiului cu filistenii, un macabeu, 
căruia Antiochus îi ucide şase fraţi, se aruncă în foc; 
Ptolomeu Makron se otrăveşte, acuzat fiind de trădare; 
Zambi se lasă ars din remuşcare; Eliazas se omoară ca să-şi 
eternizeze numele; Abimeleh, lovit mortal de o femeie, 
ordonă unui slujitor să-l omoare de tot, pentru a nu se 
considera că l-a răpus o mână femeiască; luda se spânzură 
(Matei, XXVII, 5) sau îşi despică pântecul (Faptele 
Apostolilor, I, 18), din remuşcare. 

În Hellada arhaică, sinuciderea de orice fel era 
repudiată. Sinucigaşii erau îngropaţi în afara oraşelor, fără 
semne funerare. În Cipru, acestui gen de mort i se ardeau 
mâinile. 

Mai târziu, în cetăţile greceşti, statul avea dreptul, 
prin magistraţii săi, să autorizeze sinuciderea şi să procure 
doza necesară de zeamă de cucută. (ex. Socrate). 
Sinuciderea capătă acordul scepticilor, al cinicilor, al 
epicureicilor (care o considerau un act firesc de eliberare), 
al stoicilor (care o justificau pentru omul care nu mai era în 
stare să ducă o viaţă omenească normală). 

La Roma, filozofia stoică şi conştiinţa datoriei faţă 
de patrie au condus la practicarea sinuciderii pentru 
salvarea onoarei şi pentru a nu supravieţui dezastrului 
patriei (ex. Cato). 

În lumea creştină, viaţa fiind considerată un dar de 
la Dumnezeu, a ţi-o lua singur înseamnă a-l dispreţui şi a-l 
ofensa pe Creator. În anul 553, Conciliul din Orleans a 
refuzat ritualul funerar sinucigaşilor religioşi şi apoi, în 
anul 562, Conciliul din Praga îl refuză oricărui fel de 
sinucigaşi. 


Lavinia Vieru 
Shame-Ruşine! 


Inteligența artificială denumită “Shame” începuse 
să-şi bată joc de oameni. Oamenii se ruşinau de 
limitările lor şi nu ştiau cum sau dacă pot să-şi 
măsoare forţele cu Shame. Oricât de ilustru puteai fi 
într-un domeniu, Shame îţi lua faţa. 

O categorie privilegiată de studenţi i-ar fi pus gând 
rău lui Shame. 

- Haideţi să începem, înainte de a crea un 
sistem, cu o listă. O listă cu tot ceea ce nu poate să 
facă Shame. 

- Ceea ce ştiu eu concret, este că Shame nu 
poate să facă lucruri banale, o tumbă, spre exemplu. 

- Exact! Bine punctat! Sun Tzu! Explorează-i 
punctele slabe! 

- Shame poate să înghită imagini, poate să le 
combine şi să le recombine, poate să scoată din 
memorie, la cerere, trilioane de trilioane de 
imagini...dar nu poate să-şi imagineze! 

- Poate doar să mimeze asta! 

- Bună observaţie! 

- La nivel de calcule, nu îl bate nimeni! 

- Haideţi să ne gândim la un teren pe care încă 
nu l-a explorat. 

- Tot ceea ce nu a explorat, este irelevant 
pentru sfera lui de expertiză. 

- Poate să cânte? 

- Încropeşte ceva cu talent. Imită triluri de 
soprane, voci uluitoare care nici nu au existat! 

- Bine, dacă eşti expert, simţi că este artificial! 

- Show-ul este luni! Până atunci trebuie să 
găsim ceva care să-l facă pe Shame să roşească! 

- Ei, na, uite încă ceva ce nu poate să facă! 

- Nu ştie să picteze, dar reuşeşte să mimeze şi 
asta prin combinaţii de imagini şi aspect de 
pensulaţie! 

- Eu am să-l fac de ruşine pe Shame! 

- Cum ai să reuşeşti asta, Jane? 

- Staţi să vedeţi! 

Din tolba de cunoştinţe, luni seară, Jane scoase tot 
ceea ce copilăria i-a furnizat din plin: parabole şi 
ghicitori, proverbe, enigme, poveşti cu înţelesuri 
ascunse, poezii ermetice, vise ce trebuiau să fie 
tălmăcite. 

Shame a fost prins total nepregătit. 

- Compătimiţi-l pe Shame! Pentru că din câtă 
informaţie deţine, nu are cunoaştere! El importă doar 
ceea ce este superficial. Shame ştie, adică 
înmagazinează, dar nu înţelege! Este învăţat să 
opereze pe anumite căi, dar nu ştie să greşească, nu 
ştie să devieze de la cărare. Natura umană nu este 
perfectă, dar în drumul ei spre desăvârşire, poate să-l 
scurtcircuiteze pe Shame prin gândirea profundă, 
reflexivă, prin sinceritatea sufletului. 

Shame nu roşise. Doar râdea, în lipsa unui răspuns 
decent, viabil...şi nu era râsul lui! 


Emanuela (Dinescu- Marinescu 


Profesor-pensionar, Topoloveni 
Note de lector-Revista Cuvântul argeșean, oct.2022 


Am lecturat cu plăcere Rev.Cuvântul argeşean, 
numărul din octombrie 2022 şi am constatat progresul 
celor care au publicat, colaboratori ai revistei, membri ai 
Ligii Scriitorilor din Argeş. Câteva exemplificări succinte, 
în ordinea paginilor. 

Domnul A.Mitroi-în poemul Vor Apărea!, are o dedicație 
acuzatoare adresată, cu îndrăzneală, celor care ne conduc 
prin vremurile dificile pe care le parcurgem. 

Scriitorul Gh.Mohor-cu o imaginară Scrisoare către 
I.L.Caragiale, e un bun cunoscător al operei satirice a 
clasicului scriitor român, dar şi al prezentului, populat de 
cozi de topor. 

Poetul N.Branişte-e atras aparent de spectacolul toamnei; 
în realitate pastelul său e aluzie la pustiul moral şi la lipsa 
de crez a românilor, dar şi la capcana amăgitoare, întinsă 
nouă celor rămaşi aici, dar mai ales celor care au devenit 
robi în Occident (strofa finală din poezia Mirări) Păcat, 
timpul se scurge în pământ/În gropi săpate-n etern de 
cimitire/Uitat pe cruci sfinte de mormânt/Cu gând să-nvie 
și iar să respire. Din poezia-Vise frumoase, de reținut 
ultima strofă:În bătaia puștii lăsate în viață/Gloanţe 
oarbe-ți trec pe la ureche/Vise frumoase, iubiri şi 
speranță/Pe lume însingurate, nepereche. 

Poeta Bernadette Rousseau, sofisticată şi emblematică 
pentru ce e(pentru ea) o poezie;Ziditorul de fântâni-e de 
fapt, un elogiu adus artistului, în general- fie el poet, 
pictor sau sculptor.Rezultatul muncii lor e mirific: o 
liniște de primăvară... înflorirea grădinii, o apă liberă 
hrănea rădăcinile unei dimineți ale unui stejar, ale unei 
pajiști sălbatice.Finalul e-cred-o aluzie la sculptorul 
nostru vestit- cel ce-a făcut din piatră să țâşnească păsări 
de lumină! 

Doctorul Vasile Munteanu(poezia Despre înțelepciune), e 
profund în gândire şi sentențios în versuri, ce cuprind 
etern-umanul. 

Poetul T.Craifăleanu-când parodiază pe Topârceanu 
(poezia Balada vântului de toamnă),e fenomenal prin 
inteligenţă şi exprimarea esențialului: Un arici, un ghem de 
ace/Plin de circumspecţie/Scoate capul din găoace/Să 
facă inspecţie//Dar, văzând că nu-i prea scurtă/Poala 
fustei vântului/Și-a băgat nasul în burtă/Stând lipit 
pământului. Când vorbeşte despre o lume veche, firească- 
ştiută-: sosirea toamnei, ciobanii şi întoarcerea acestora la 
casele lor, poetul renunță la poetizarea peisajului şi ne 
coboară în brusca realitate de acasă:Căci urmează 
despărțirea/De aerul crestelor/Și-i așteaptă 
cicălirea/Soacrelor, nevestelor...Ca şi Topârceanu, poetul 
piteştean, priveşte cu înţelegere lumeștile atitudini-baciul 
şi ai lui dau la toți dracii/Vântul care şuieră/.Vântul 
devenit alter ego al poetului-pleacă-n zare/Scuturând 
pădurile/De trosnesc cu voce tare/Toate uscăturile. 

Poeta Simona  Vasilescu-de la ea învăţăm despre 
atitudinea pozitivă în faţa adevărului, adusă de trecerea 
anilor(poezia Fir cu fir): Nu știu să cred în fire albe-n 
păr/Sunt doar cristale răsărind în zori.Păcălim şi noi 
Timpul, cu fente îndrăzneţe, trăiri înalte, universuri 
jucăuşe, vibrații în conştiinţă sau simplificarea extazului( 
nu ce spune, ci cum spune poeta e reuşita ei). 

Poetul Al.Oprea, ştiut doar ca fotograf priceput şi 
devotatArgeşului nostru natal, e în acest număr de revistă, 
cel care face o sacră plecăciune, la Măria sa, Cuvântul. E 
de citit oda-Grai de limbă strămoşească-, scrisă pentru 
titanii condeieri români:Gr.Ureche, D.Cantemir, 
I.Creangă,  L.Blaga,  G.Topârceanu, M.Sadoveanu, 
L.Rebreanu, Nichita Stănescu, M.Preda, G.Călinescu/Și 
cu alți titani de-o limbă, în frunte cu Eminescu. 
Prof.Alexandru-Dâmbovnic-el în scutecele minţii, a adunat 
trecut din anii de fleacuri, dar şi amăgitoare visuri, ori 
neîmplinitul dor (poezia Ce vină am...?).Vinovaţi? EI şi 
visul...Meditaţia Convieţuire, e o pictură în cuvinte, 
pentru o realitate devenită, azi, obişnuită: bătrâna, singură 

în vârf de munte, se agaţă de viață, pe lângă animăluţele 
ei-o căpriță, o pisică, un căţel şi puiul de arici.Morala ne-o 
dă poetul: Deși gârbovită și grea i-i povara/Asemenea 
dânsei-ar putea face... Țara. 

Traian Tăbârcea-se războieşște cu Timpul (sau cu 
divinitatea). Gravă e şi meditaţia intitulată Lui...rănit la 
porți/Cu pașii scufundaţi în nemişcare/Privind atât de 
trist, în depărtare/Cu gânduri tulburi şi cu ochii morţi? S- 
au dus bucuriile(copilăria, cățăratul în pomi, fructele 
culese-n poală).S-au dus profesorii, iubirile, dar şi 
amintirile. Nevinovatele slăbiciuni (ţigările, cafeaua, 
izolarea) au devenit renunţări greu de dus. De aceea, cade 
neîndurătoare întrebarea din final: De ce atâtea mi-ai tot 
luat din viață/Dacă Tu ştii că iţi voi sta în față/O, 
Doamne, când veni-voi pe la tine? 

Prof.Dorina Mihai-Moise-poezie rafinată-Flori de iubire- 
(dorul,dragostea, cărțile, amintirile, școala, natura). Apoi, 
în viziunea poetei vin frumuseţile interioare: iertarea, 
milostenia, harul, căința, omenia şi îndurarea. Poeta 
pledează ca oamenii să-L urmeze pe lisus-Spre a fi în tot 
și în toate/Roada lui Christ, Via Sa! 

Mihai Moise-În poezia- Puterea de a te schimba-îndeamnă 
la schimbare prin renunțări la întinăciune, ținând minte 
răul făcut de alții.De fapt, e tot o invitaţie la plimbare, de 
mână, cu-al credinţei nobil scut! 

În restul revistei, tineri sau mai copți la minte, confrații 
voştri de scris, au de spus multe, prin idei şi reflecţii, dar 
mai au de lucrat asupra formei versurilor şi a incantaţiei, 
încât creaţiile lor să nu rămână la nivelul unor simple 
concluzii moralizatoare. 

O temă gravă-lubirea şi viața, nu poate fi abordată numai 
de dragul de a verifica (ca la Ov.Ştefan Ciucă), ori de a 
reflecta asupra trecerii timpului(Marius Ionescu). 

Mi-au atras atenţia şi consideraţiile regretatei Puşa Chiriţă 
(Informaţii şi convingeri),care afirmă că fiecare om este 
fir în tapițeria altei vieţi. E de meditat, şi poate, de brodat 
o poezie pe acest aspect. Un sfat util al doamnei-Alege un 
răgaz pe zi, în care să nu gândești la nimic; doar simte! 
Vei afla ce este fericirea permanentă, bucuria deplină ce 
există în tine. 

Admir ţinuta grafică a revistei, prin cele două 
coperte, cu ilustraţii reprezentative pentru Piteşti(coperta 
1), ori pentru tragismul vieţii, trăite cu iubire şi chiar 
sacrificii neaşteptate(coperta 2).Mi-au mai plăcut două 
lucruri-pe care le-am observat şi la alte numere: Citatul(de 
pe coperta 1), care cuprinde o cugetare despre rolul 
literaturii, iar după cuprins şi înainte de a întoarce ultima 
copertă, am găsit o rubrică inedită-Carte nouă, precum şi 
reproducerea după o pictură modernă-intitulată Între 
Răsărit și Apus-semnată Loreta Din. În felul acesta, noi 
cititorii aflăm şi despre noi apariţii literar-artistice, dar şi 
modalităţi simbolice pentru a reprezenta viața. În această 
semnificaţie, dată copertelor, e meritul doamnei Christine 
Bernadette Rousseau, redactor-şef al revistei. 


Elena-Filoteea 
Bădescu 


Fragment din romanul 


„Expediţie imposibilă”? scris de eleva Elena 
Filoteea Bădescu, clasa a-lX-a D, Liceul Ion 
Barbu. 


Capitolul 2: Farfurii zburătoare 


6:20. Deşteptătorul începu să urle. Se auziră niște pături 

foşnind, iar apoi un pocnet în podea. 

Jinnie se ridică brusc privind în jos: 

- Ce se întâmplă? 

-  Aaah!- mormăi Elvis frecându-și fruntea —Idioţenie 
idioată! 

-  Aicăzut din pat? — râse ea. 

- Ta maitaci!-— i-o tăie el uitându-se cu jind la patul din 
care alunecase. 

Mack căscă sonor. 

-  Neaţa! 

-  Elvisa căzut din pat. 

- Gura! -— se ridică de pe jos, îşi mototoli pătura şi o 
aruncă în pat. 

- Te-ai lovit rău? — întrebă Mack analizând distanța 
dintre patul suprapus şi podea. 

- Nu, m-am lovit bine! — răspunse sec şi ridică ceasul. 

- Ce faci cu deșteptătorul? 

-  Amotreabă cu el. — mormăi şi deschise fereastra. 

- Elvis, stai! — continuă Jinnie. 

- Du-te dracu'! — spuse el şi-i făcu vânt în zăpadă. 

- Minunat! — îşi plesni fruntea — Ai o boală cronică sau 
ceva? 

-  Scuză-mă, scumpo, dar nu-mi permit un psiholog. 

- Am putea dona fiecare câte ceva, până la urmă ar fi 
pentru o cauză nobilă... 

Se întoarse spre ea şi zâmbi zeflemitor: 

- Apreciez gestul, dar mai bine i-ai păstra pentru o 
vizită la salonul de înfrumusețare. 

Îi aruncă perna în față. 

- Minunat! — o ridică de pe jos şi se urcă în pat. 

- Ce faci? 

-  Aiaruncat-o în mine, deci o păstrez! 

- Stai, ce?! 

- Somn uşor, frumuseţe! — căscă el şi-şi afundă capul în 
cele două perne. 

-  Câtera ceasul? 

-  Amuitat! 

- Serios, Prikenston?! 

- Foarte serios. Dacă chiar te interesează, du-te după el! 

- Bra 6:00 -— interveni Mack. 

- 6:20. —se băgă Elvis. 

- Parcă nu ştiai! 

- Mi-am amintit. 

Fata cobor? din pat. 

- Unde-i Nick? 

- A spuscă încălzeşte ceai şi cafea. — mormăi Dennis. 

-  Tucândte-ai trezit? 

-  Cânda căzut Elvis din pat. 

Acesta din urmă îi aruncă o pernă în faţă. 

- Mersi! -— spuse puştiul şi şi-o puse sub cap. 

-  Heei!-— rânji Elvis — Mă copiezi! 

Jinnie deschise ușa: 

- Aţi face bine să vă ridicați. Sculaţi-i şi pe ceilalți! 

-  Îmht... —mormăi Elvis cu ochii închişi. 

-  Prikenston!(Va urma) 


A 
sate, CUVÂNTUL ARGEȘEAN se 
Ri SP GI revistă literară, editată de Filiala Argeş a [LSR 
si bt az S Ligii Scriitorilor Români şi Centrul Cultural Piteşti, 
A E AȘ sub egida căruia apare. : 
La ai SA Anul V - Nr. 1 (27) 2023 ISSN 2601 - 3851 DP 


Preşedintele L.S.R. Filiala Argeş 
Adrian MITROI 


Revista este tipărită cu sprijinul financiar primit de la Primăria Municipiului Piteşti, prin intermediul 
Centrului Cultural al Municipiului Piteşti. 


Colaboratorii acestui număr: 


e Adrian MITROI-pag.] e Marius IONESCU -pag.16 

e Gheorghe MOHOR-pag. 2 e Marina PANTAZI- pag.19 

e Theodor DAMIAN- pag.3 e  Aritina Mihaela IONESCU-pag.19 
e Nicolae BRANIȘTE -pag.4 e Gelu UNGUREANU-pag.20 

e Christine Bernadette ROUSSEAU —pag.6 e Marius GRAURE-pag.20 

e Vasile MUNTEANU -pag.8 e Maria GIURGIU-pag.21 

e Constantin Teodor CRAIFALEANU -pag.9 e Nae STANCU- pag. 21 

e Simona VASILESCU -pag.10 e Mihaela BUJOR-pag. 22 

e Alexandru OPREA -pag.ll e Victor PANDURU-pag.22 

e Liliana NANU -pag.12 e Silvia GIURGIU-pag.22 

e Ion ALEXANDRU-DÂMBOVNIC -pag 13 e Ana-Maria MANEA-pag.23 

e Ramona ENACHE -pag. 15 e Marius IONESCU-pag.24 

e Traian TĂBÂRCEA-pag.15 e  Loreta DIN —pag.24 

e Marian Teodor POPESCU-pag.16 e Alexandru BUCESCU-pag.25 

e Constantin Samoilă-pag.16 e Lavinia VIERU-pag.25 

e Ovidiu Ştefan CIUCĂ -pag.17 e  Emanuela DINESCU MARINESCU-pag.26 
e Mihai MOISE-pag.18 e Elena Filoteea BADESCU-pag.27 


Dorina MOISE-pag.18 Cuprins-pag 28 


Responsabilitatea celor scrise și corectura revin în exclusivitate autorilor. 


Adresa redacţiei: Centrul 
Managementul redacţional: „Cultural 
Piteşti, str. Calea Craiovei, nr. 2, 


-DIR. COORDONATOR: ADRIAN MITROI bl. GI. 


-REDACTOR-ŞEF — CHRISTINE BERNADETTE 
ROUSSEAU 


- SECRETAR DE REDACŢIE — CARMEN SAITA 


- TEHNOREDACTARE şi concepție grafică coperte şi 
interior revistă - CHRISTINE BERNADETTE Revista poate fi citită şi pe site-ul 


Centrului Cultural Piteşti, unde 
ROUSSEAU se găsesc şi înregistrările filmate 


- FOTO COPERTA I-ALEXANDRU OPREA ale cenaclurilor lunare. 
- CORECTURĂ: VASILE GHIŢESCU 


Blogul filialei Argeş a Ligii: 
httpN ligascriitorilordinarges. 


wordpress.com 


Tiparul executat la Tipografia Panfilius 


Revista este deschisă spre publicare oricărui scriitor, consacrat sau aflat la începutul carierei. 


Pentru corespondenţă, sau pentru a intra în posesia acesteia, folosiți:cris.onofre 8 yahoo.com 


Vis de vară 
Pictură de Loreta Din 


„Literatura, ca şi florile, ca şi holdele, este o interferenţă divină între 
darurile cerului şi condițiile pământului.” Gala Galaction 

„Suflet războinic” 
Pictură de Lavinia-Elena Vieru-Membră a Uniunii Artiştilor Plastici-Bucureşti 
Acrilic pe pânză;dimensiuni:200x100 cm 


